הוועדה המיוחדת לזכויות הילד, כנסת 18, פרוטוקול מספר 130, 2011-06-27 09:00

זבולון אורלב: בוקר טוב לכולם, אני מתכבד לפתוח את הישיבה.

זבולון אורלב: הנושאים שעל סדר היום: הצעות לסדר שעלו במליאת הכנסת ביום רביעי שעבר על ידי חבר הכנסת שלמה מולה שנמצא כאן, חברת הכנסת חנין זועבי, חבר הכנסת אורי מקלב וחברת הכנסת אורלי לוי אבקסיס שבדרך כלל מבקשת ממני להתחיל בשעה 09:30, אבל היום לא יכולתי ואני מתנצל.

זבולון אורלב: הצעה לסדר בנושא "מס חדש במעונות היום של ויצ"ו ונעמ"ת.

זבולון אורלב: אני מודה לחברי הכנסת שהסכימו לקיים את הדיון היום.

זבולון אורלב: עוד קודם שידענו שיש הצעה דחופה לסדר היום, קבענו ישיבה בעניין תשלומי הורים על שירותים נוספים במעונות היום.

זבולון אורלב: בעצם אנחנו מאחדים את שני הנושאים האלה והזמנו גם את יושבת ראש הוועדה לקידום מעמד האישה, חברת הכנסת ציפי חוטובלי וכמובן גם את כל חברי הכנסת המציעים להשתתף איתנו בדיון.

זבולון אורלב: מביניהם נמצא חבר הכנסת שלמה מולה ואני אכבד אותך בדברי פתיחה.

זבולון אורלב: בבקשה.

שלמה מולה: תודה רבה אדוני היושב ראש.

שלמה מולה: אני מודה לך שאיחדת את הדיון עם הנושא שביוזמתך ואת הדיון בנושא שלנו, ועוד יותר, ביקשנו שהדיון יתקיים יחד עם הוועדה לקידום מעמד האישה או נציגי הוועדה.

זבולון אורלב: סליחה, עוד תיקון אחד ואני אומר זאת לפרוטוקול, ביקשו שלא רק הוועדה לקידום מעמד האישה תשתתף, אלא גם ועדת העבודה, הרווחה והבריאות שחברת הכנסת אורלי לוי אבקסיס בדרך כלל מנהלת שם את הדיונים בענייני רווחה.

שלמה מולה: אנחנו באמת נתבקשנו להעלות את נושא העלאת תשלומי ההורים גם בדיונים שהתקיימו כאן בהצעת 'חוק פיקוח המעונות'.

שלמה מולה: כל הזמן החשש היה שברגע שהאוצר לא מתקצב מתקציב המדינה את עלות הפיקוח סכום ככל שיהיה, חששנו שהנטל יחול על ההורים ולכן אנחנו מאוד מאוד סברנו שזה לא נכון.

שלמה מולה: מאבקנו הוא בחוק כי בלי תקצוב מראש זה לא נכון.

שלמה מולה: בכל הנושא של המעונות, אני טוען באופן טבעי ואני גם אמשיך לטעון ואפילו אגיש הצעת חוק, לא יתכן שיהיו יותר מדי בעלים לנושא מעונות היום.

שלמה מולה: צריך שאחרי 63 שנים מהקמת המדינה, יהיה גוף אחד, מרכז אחד.

שלמה מולה: לדעתי, הגוף האחראי על חינוך ילדנו צריך להיות משרד החינוך ולא משרד התעשייה, המסחר, והתעסוקה וגם לא משרד הרווחה.

שלמה מולה: זה שילדי הרווחה יפנו השתתפות המדינה באמצעות מחלקות הרווחה למפעלי המעונות מה טוב, אבל מי שאמור לקבוע את התכנים הלימודיים-החינוכיים צריך להיות משרד החינוך כמו במדינות נורמאליות ובעיקר מדינות המערב.

שלמה מולה: התפיסה שאומרת שכאילו עושים טובה לנשים כדי שתצאנה לעבודה ולכן מקימים את מעונות היום זה דבר שפוגע, אפילו פגיעה אנושה מאוד בתפיסה החינוכית שלנו.

שלמה מולה: אני יודע שהויכוח הזה התקיים ומתקיים ולא יתכן שבמשרד החינוך ובמשרד התעשייה, המסחר והתעסוקה יעסוק בנושא, כי כל אחד מבקש עוד אחיזה ועוד תקציבים ושוכחים מהי המטרה העיקרית.

שלמה מולה: אדוני בעניין הרפורמות אני יודע שאתה בדעתי.

שלמה מולה: כל הויכוח מתקיים וגם מתמשך, בקשתנו לדיון היא בעצם לנסות לברר את נושא התוספות שויצ"ו ונעמ"ת" ביקשו.

שלמה מולה: אני מבין את העניין מהמכתב שהגישו, בנעמ"ת ירדו מזה ואמרו שזאת הייתה הצעה וולונטרית וברגע שההורים סירבו הם הסירו את הבקשה.

שלמה מולה: קיבלנו גם מכתב הבהרה מאוד מנומק מויצ"ו וגם הייתה לי שיחה אישית עם מירלה גל, יש לי הכרות ארוכה איתה, הבנתי שגם אצלם העניין הוא וולונטרי והוא לא מחייב את ההורים להשתתף בעלויות.

שלמה מולה: הבעיה שלי היא לא נעמ"ת וגם לא ויצ"ו כי בסופו של דבר השאלה היא האם בנושא חוגי ההעשרה שמפעילי המעונות וכל ארגוני הנשים שמפעילים את התכניות היו נזעקים לנושא המדינה הייתה מממנת יותר, כלומר אם היו ניתנות תכניות העשרה מטעם המדינה יתכן שהעניין הזה בכלל לא היה נדרש.

שלמה מולה: אם ההורים היו אומרים שהם בכל זאת רוצים לתת יותר לילדים ממה שהמדינה נותנת מביא אותנו לנקודת הפתיחה שאומרת מה המדינה צריכה לתת לחינוך הילדים.

שלמה מולה: המדינה הייתה צריכה לדאוג שהילד כשהוא מגיע למעון יקבל את כל החוגים האפשריים.

שלמה מולה: גם אני הורה לילדים ואני יודע שגם במעון שהם נמצאים אנחנו ההורים אומרים שמה שהמדינה נותנת זה לא מספיק ואנחנו ההורים אומרים בואו ניתן יותר.

שלמה מולה: אנחנו נותנים כי אנחנו יכולים אבל מה עם אלה שלא יכולים?

שלמה מולה: מה הבעיה?

שלמה מולה: הורים שיכולים לממן את חוגי ההעשרה לילדים שלהם מגיל קטן בעצם הם בעצם מאוד מטפחים את ילדיהם, הם יקבלו את מה שמגיע להם כי ההורים מסוגלים לממן.

שלמה מולה: אבל מה קורה עם הילד שהוריו לא מסוגלים לממן את ההעשרה?

שלמה מולה: זאת אומרת שנוצר פער מהותי בחינוך בין אלה שמסוגלים לממן לבין ילדים להורים שלא מסוגלים לממן.

שלמה מולה: היום כל אחד מאיתנו יודע שחוגי ההעשרה הם חלק בלתי נפרד ממה שהילדים צריכים לקבל במסגרת החינוכית.

שלמה מולה: על זה כל הויכוח ואני יודע שאף אחד מהנוכחים כאן הוא לא נגד ויצ"ו או נעמ"ת ולא נגד אף ארגון מפעיל, הויכוח שצף מעלה את השאלה מה אנחנו עושים לטובת הילדים שידם של הוריהם אינה משגת ולכן הם לא מקבלים את ההעשרה.

שלמה מולה: כאן צריך להיכנס תקציב מדינה ולהעניק להם.

שלמה מולה: אני לא חושב שהמדינה צריכה לממן את הכול, אבל את הדברים הבסיסיים, את העדכונים המדינה חייבת לעשות.

שלמה מולה: זה הויכוח שלנו ועליו אנחנו נדרשים.

שלמה מולה: אני באמת רוצה שהויכוח לא ייסוב נגד מפעילי המעונות אלא לברר את העבודות.

שלמה מולה: דבר נוסף שאנחנו רוצים לעשות ועליו כן הסכים משרד התעשייה, המסחר והתעסוקה, שמעתי את השר שאמר "הסכמנו להציע או לאפשר לארגונים לגבות תשלומים נוספים אם ההורים יהיו מוכנים".

שלמה מולה: מהם השיקולים שלכם והאם חשבתם מה יהיה על ילדים שההורים לא יכולים לממן?

שלמה מולה: האם אתם מוכנים לממן במקומם?

שלמה מולה: השאלה השנייה שאנחנו מבקשים לברר, האם בכול זאת לא מופעל כאן לחץ חברתי על ההורים?

שלמה מולה: יהיו הורים שיאמרו שהם משלמים והילד שלי מקבל אבל למה לממן את השאר שלא יכולים.

שלמה מולה: מה אתם עושים, ואיך אתם פותרים את הבעיה לגבי הורים שאינם ביכולתם לממן?

שלמה מולה: לי אין טענה שאומרת שמשרד התעשייה, המסחר והתעסוקה ייתן לויצ"ו או נעמ"ת תוספת תקציב, השאלה מה אתם עושים כדי למנוע לחץ חברתי ומה אתם עושים לגבי הילדים שהוריהם לא מסוגלים לממן – זה העניין.

שלמה מולה: דעתי המוחלטת אדוני היושב ראש, אסור שבמדינה יהיו ילדים שיקבלו כי ידם של הוריהם משגת ויהיו ילדים שלא יקבלו כי שידם של הוריהם אינה משגת, כך שנקודת הפתיחה שלהם תהייה פחותה ונוצר אי שוויון בחינוך, זה לא חכם, לא נכון, לא חינוכי וגם לא ערכי וגם לא חברתי.

שלמה מולה: תודה רבה.

זבולון אורלב: תודה רבה.

זבולון אורלב: קיבלתי תלונות בכתב מהורים.

זבולון אורלב: אני מציע שראשית נאפשר להורים שפנו אלינו שיציגו את העניין.

זבולון אורלב: בעקבות הפניות הודעתי שנקיים את הדיון, מבחינת סדר הדיון וגם כדי שתדעו על מה להשיב ניתן קודם להורים את רשות הדיבור.

עידו נווה: לדעתי קודם כל השאלה המרכזית, לפי דעתי, זה מדוע במעונות מסובסדים ומפוקחים על ידי משרד התעשייה, המסחר והתעסוקה בכלל קיימת האפשרות לחריגה מסל שירותים.

עידו נווה: זה מתקשר לעניין הסבסוד שלדעתי הוא דבר לא טוב כי גם אם יהיה סבסוד על השירותים הנוספים האלה בסופו של דבר הורה שאין לו הרבה כסף יצטרף להוסיף כסף על התשלום של משרד התעשייה, המסחר והתעסוקה קובע, גם כך הוא מאוד גבוה וגם עלה בפברואר ב- 3%, זה מגיע כבר ל- 2,000 שקל לחודש.

עידו נווה: זאת אומרת שגם אם אני אקבל שירותים נוספים אני לא מעוניין בהם כי אני צריך להוסיף עליהם כסף.

עידו נווה: נקודה נוספת, כיצד נולד כל הדבר הזה, זה כבר התבצע, השנה זה כבר התבצע במעון שלנו במעון ויצ"ו ב"בית הכרם" כאן בירושלים, רח' החלוץ 37.

עידו נווה: כלומר לא צריך לנסות את זה כי זה כבר נוסה השנה וזה הלך למקומות הכי רעים והכי מכוערים שניתן.

עידו נווה: כל ההתנהלות של המעון בעניין הזה הייתה בחוסר תום לב מוחלט, כלומר העברה של התכנית הזאת שהתחילה בשנה שעברה עם העברת טפסי ההרשמה למעון, פשוט דחפו לנו בתוך המסמכים את הטפסים לתשלומים נוספים שנוסחו כחוזה, לא הובא לידיעת ההורים שהם יכולים להתנגד לזה, לא הובא אלינו נספח החריגה מסל השירותים של משרד התעשייה, המסחר והתעסוקה.

עידו נווה: הייתה כאן, אני אומר, חד משמעית סוג של הונאה.

עידו נווה: ויצ"ו טוען שהשירותים האלה כל כך חיוניים אבל העובדה שבאותו מעון של ויצ"ו השנה רוב הכיתות היו בלי השירותים האלה.

עידו נווה: לי יש ילד בן חמש שהוא גדל בויצ"ו "בית הכרם" ועבר את כל הכיתות שם והוא יצא יופי של ילד גם בלי השירותים האלה.

עידו נווה: המעון הזה פועל 87 שנה בלי השירותים האלה והוא באמת היה מעון מצוין.

עידו נווה: לדעתי השירותים האלה אינם נחוצים מה גם שהרבה מהם הם פיקציה - אלו שירותים פיקטיביים.

עידו נווה: אני אתן דוגמה, השנה מתכוונים להעביר סעיף שלדעתי הוא מרגיז מאוד, מתכוונים לגבות אקסטרה כסף על בשר, על ארוחה בשרית שלפי סל שירותי משרד התעשייה, המסחר והתעסוקה ארוחה בשרית כלולה בו, זה כתוב ויש לי את זה בכתובים.

עידו נווה: את רוצה שאני אראה לך את זה?

זבולון אורלב: אם אתה רוצה להתווכח עם ויצ"ו יש כאן מסדרון, אני אסדר לך חדר נפרד.

זבולון אורלב: אתה נמצא כאן בישיבת וועדה, אתה מדבר אל הוועדה.

זבולון אורלב: בבקשה.

עידו נווה: כמו שאמרתי, היה חוסר תום לב מוחלט של ויצ"ו וזה נוסה השנה והולך לכיוונים רעים ולכן אני חושב שצריך לעקור מהשורש בכלל את האופציה לשירותים נוספים במעונות מסובסדים.

עידו נווה: הורים שרוצים שירותים נוספים שילכו למעונות פרטיים הקיימים.

עידו נווה: בנוגע ללחץ החברתי שחבר הכנסת שלמה מולה ציין, יש לחץ חברתי באופן המכוער ביותר שיכול להיות.

עידו נווה: הופעלו עלינו השנה מניפולאציות, באמת אם אתם רוצים דוגמאות, סיפרו על ילדים שנפגעו כשאמרו להם שאם לא ישלמו על מטפלת הילדים יכולים להיפגע.

עידו נווה: זה ירד על לרמה הזאת של איום שאם לא נשלם לעוד מטפלת הילדים שלנו יפגעו.

עידו נווה: תודה רבה.

זבולון אורלב: תודה רב.

זבולון אורלב: עוד מישהו מההורים בבקשה.

שרית אשכנזי: יש לי שני ילדים במעונות, ילד בן שנתיים במעון ויצ"ו "בית הכרם".

שרית אשכנזי: אני רוצה לומר דברים כלליים מבלי לרדת לפרטים.

שרית אשכנזי: ראשית הארגונים או ויצ"ו שביקשו אישורים לחריגה מסל השירותים.

שרית אשכנזי: שכר הלימוד שלנו עומד על 1,800 שקלים וזה הרבה יותר משנת לימודים באוניברסיטה.

שרית אשכנזי: אנחנו לא יודעים מהם השיקולים של הארגונים האלה ואיך הם מתמחרים את הכסף הזה במהלך החודש, אבל זה גובה שכר הלימוד ואיתו אנחנו לא מתווכחים.

שרית אשכנזי: משרד התעשייה, המסחר והתעסוקה הוציא הנחיות מאוד מאוד ברורות לחריגה מסל השירותים.

שלמה מולה: האמת היא, שמבחינת העלויות המעונות הפרטיים הם הרבה יותר יקרים.

שרית אשכנזי: הרבה יותר, נכון ואני מוכנה להעיד עלינו, אנחנו שני בני זוג עובדים, שנינו בעלי תואר שני, עובדים במגזר הציבורי ומרווחים משכורות סבירות, הייתי רוצה יותר, אבל לא מתלוננים על מה שיש וזאת הנקודה הנוספת עליה אני רוצה לדבר.

שרית אשכנזי: אנחנו אף פעם לא זכאים להנחה, לא בארנונה ולא בכלום ולא מבקשים, אנחנו מודים על מה שיש.

שרית אשכנזי: התוספת הזאת כשאומרים ששכר הלימוד מסובסד, הרי ברור לי שאני לא יכולה להיות מסובסדת ומבחינתי זה מס או תשלום נוסף שאני לא אמורה לשלם.

שרית אשכנזי: לי במסגרת השיקולים שלי אני יודעת שאני רוצה להיות במסגרת מסוימת ואחרת הייתי בוחרת במסגרת פרטית- - -

זבולון אורלב: הרי אי אפשר לחייב את ההורים.

שרית אשכנזי: בדיוק לנקודה הזאת אני חותרת.

שרית אשכנזי: הוציא משרד התעשייה, המסחר והתעסוקה הנחיות מאו מאוד ברורות שאם הוא כבר מוכן לחריגה מסל שירותים הוא מנחה בהנחיות מאוד מאוד ברורות, זה לא תנאי להרשמה, הכספים יגבו על ידי ההורים, יש הנחיות לוותק של המטפלת שתעמוד בדרישות המשרד.

שרית אשכנזי: עומד מולנו ארגון מכובד מאוד שלא עומד באף אחד מהתנאים.

שרית אשכנזי: הלשכה המשפטית שלו מצאה כל מיני דרכים לעבוד עלינו, סליחה על המילה אבל זה בפרוש כך, מגיש לנו טפסים שלכאורה זה לא תנאי להרשמה בטענה שלכאורה הוא פותח כיתה נוספת בתוך המעון.

שרית אשכנזי: רוצים לשים את הילד שלי, בספטמבר הוא יהיה בן שנתיים וחצי, לא רוצה לדבר אבל הוא ילד גדול ממדים, להכניס אותו עם תינוקות שרק נכנסים למעון כשהוא יהיה כבר שלוש שנים במעון, להכניס אותו עם תינוקות בני חצי שנה עד עשרה חודשים.

שרית אשכנזי: שלא יגידו לי כאן שיש לי את אפשרות הבחירה כי אם הייתה לי אפשרות בחירה בין כיתות גיל בטווח הגילאים שהילד שלי היה מיועד, אם היו פותחים כיתה נוספת היו עולים כאן עניינים של הפליות ודברים נוספים.

שרית אשכנזי: כאן לא נותנים לי את אפשרות הבחירה, הילד שלי לא ילך לגן אליו הוא מיועד ללכת באופן הטבעי של המעון אלא ילך לכיתת גן שבכלל לא קשורה אליו.

שרית אשכנזי: ילד בשנה השלישית במעון יהיה עם ילד בן חצי שנה?

שרית אשכנזי: מי רוצה לקחת את האחריות?

זבולון אורלב: כך אמרו לך?

שרית אשכנזי: כן.

שרית אשכנזי: בוודאי.

שרית אשכנזי: כך נראו טופסי ההרשמה.

שרית אשכנזי: כדי שתבין, טופס ההרשמה שמישהו בלשכה המשפטית של ויצ"ו היה מאוד חכם והחליט שהוא נותן אפשרות בחירה, או שאני אלך לגן הטבעי ושם אני אשלם ואני אתחייב כבר בהוראת קבע, או שאני אלך לגן אחר.

שרית אשכנזי: נתנו אלטרנטיבה ששם אני אשלם רק חלק מהסכום ולא את כל הסכום.

שרית אשכנזי: כאן נכנסת ההפליה וחוסר האחריות של ויצ"ו והם בוגדים בכל המטרות שלהם, הם לא נותנים שוויון לילד שלי.

זבולון אורלב: פנית בתלונה למשרד התעשייה, מסחר ותעסוקה?

שרית אשכנזי: אנחנו קבוצת הורים שפנינו כבר הרבה מאוד פעמים למשרד התעשייה, המסחר והתעסוקה.

שרית אשכנזי: כן.

שרית אשכנזי: אלו טפסים שהתקבלו.

שרית אשכנזי: עוד יותר גרוע כי כשקיבלנו את הטפסים נאמר לנו שעלינו להחזיר אותם תוך שבוע ויומיים.

שרית אשכנזי: רק בשיחה נוספת בעצם נאמר לנו שהזמן הוא ארוך יותר והוא שבועיים ולא של שבוע ויומיים, אתה צריך להבין איזה לחץ אטומי.

זבולון אורלב: מה ענה לך משרד התמ"ת?

שרית אשכנזי: לא פניתי בכתב למשרד התמ"ת, אבל נמצאים כאן הורים שפנו למשרד.

זבולון אורלב: עידו, אתה פנית?

עידו נווה: אנחנו פנינו, אנחנו מנהלים עם משרד התעשייה, המסחר והתעסוקה - - -

זבולון אורלב: מה ענה לך המשרד?

עידו נווה: אני אקריא לך מה הם כתבו, תמר אלמוג מנהלת אגף מעונות היום, "..

עידו נווה: הבדיקה שערכתי עם דוקטור נעמי מורנו מנהלת לגיל הרך בויצ"ו בנושא שבנדון, לא העלתה ממצאים המעידים שארגון ויצ"ו פועל בניגוד לנהלים וכי הדברים נעשים בניגוד להסכמת ההורים".

זבולון אורלב: תודה.

שרית אשכנזי: אני רק מבקשת לסיים ממש בקצרה.

שרית אשכנזי: שתבינו שהחוגים האלה אינם העשרה מיוחדת, אנחנו משלמים ועד הורים 600 שקלים בשנה והילדים מקבלים את כל החוגים האלה, כך שאנחנו לא מצליחים להבין למה השינוי הגדול.

זבולון אורלב: אמרת קודם שאת משלמת 1,8ם0 שקל לחודש, מישהו שלח לי כאן פתק שהתשלום המרבי הוא 1,561 שקלים.

שרית אשכנזי: הם מפצלים את נובמבר.

שרית אשכנזי: על תינוק אתה משלם יותר.

זבולון אורלב: אמרת שיש לך ילד כמעט בן שלוש.

תמר אלמוג: התשלום של 1,610 שקלים - זה מחיר לחודש והארגונים אמורים לגבות 12 תשלומים בשנה, ישנו נוהג שלפיו הם גובים 11 תשלומים בשנה ולא 12, ולכן החלק היחסי של החודש ה- 12 מחולק לכל שאר החודשים.

שרית אשכנזי: אנחנו משלמים במהלך השנה 600 שקלים לשנה ועד הורים מעבר לשכר הלימוד, אנחנו ההורים בשיתוף עם המעון מביאים הצגות, מביאים חוגים שהם בוודאי החוגים שהמעון ממליץ עליהם - - -

זבולון אורלב: תוך כדי יום הלימודים?

שרית אשכנזי: כן.

שרית אשכנזי: תוך כדי יום הלימודים.

שרית אשכנזי: את כל הפעילות הזאת ויצ"ו איך שהוא מכניסה לתוך המעון, אני לא בדקתי תמחור של שקל לשקל.

שרית אשכנזי: מה גם שהשנה כשויצ"ו פרטו את התשלומים הם גבו למעון עוד 6% אדמיניסטרציה שזה 500 ומשהו שקלים לשנה שבסכום הזה זה עוד חוג למעון.

שרית אשכנזי: למה ההורים צריכים לשלם מעבר לשכר הלימוד אדמיניסטרציה לויצ"ו?

שרית אשכנזי: זה כפל כסף, אנחנו ההורים לא גובים אדמיניסטרציה להפעלת ועד הורים, למה ויצ"ו צריכים לקחת מעבר - - -

זבולון אורלב: שרית דברייך ברורים.

זבולון אורלב: בבקשה עוד נציג הורים.

אני גם אימא לילד במעון, בן שנה וחצי והוא הילד השלישי שלי במעון ויצ"ו "בית הכרם".

אני מקבוצת ההורים שהשנה משלמים את התופסת של 500 שקלים בחודש.

עד היום אני לא מבינה כל כך על מה.

אני מבקשת לומר שבשנה שעברה ברישום אפריל 2010 אמרו לנו שיש מעון והם עוד הציבו את זה כתנאי להרשמה.

אמרתי "יש חריגה מסל שירותים צריך הסכמה, תעשו את זה בתחילת השנה אחרי שהתקבלנו למעון".

על זה המנהלת אמרה לי במפורש, "את לא רוצה את ה- 500 שקלים בחודש את מוזמנת לא לרשום את הילד שלך למעון".

זבולון אורלב: תודה רבה.

זבולון אורלב: עוד מישהו מההורים.

זבולון אורלב: אין.

זבולון אורלב: בבקשה רחל עזריה חברת הנהלת מועצת עיריית ירושלים, אני מבין שאת מחזיקה תיק הגיל הרך.

רחל עזריה: אני חושבת שאחד העקרונות שחשוב שילוו אותנו בדיון הזה, אחד העקרונות המובילים, הוא שבעצם מדובר כאן על מעמד הביניים.

רחל עזריה: התפיסה שהורים כדי לצאת לעבוד, אנחנו יודעים שהטיפול בילדים זו המאסה הכי משמעותית במדינת ישראל, כדי לצאת לעבוד אנחנו צריכים לשלם סכום כסף שהוא בעצם אקוויוולנטי למה שמשלמים לבין תחומי בהרצליה.

רחל עזריה: על סטודנטים יושבים כאן ולכולם ברור למה צריך להוזיל את העלויות של שכר הלימוד של סטודנטים.

רחל עזריה: סטודנטים משלמים שליש מהסכום שמשלמים בבין תחומי בהרצליה.

רחל עזריה: על הזכות לצאת לעבודה ולאפשר למשפחה להתקיים כמשפחה נורמאלית אנחנו צריכים לשלם סכומים עצומים.

זבולון אורלב: לא.

זבולון אורלב: "אמונה" הודיעו שלא עשו.

רחל עזריה: נכון.

זבולון אורלב: עידית את הוסמכת להודיע לי, קיבלנו מכתב מטליה לבני שנעמ"ת ביטלה את הדבר הזה.

זבולון אורלב: התקשרה אלי גם יושבת ראש "אמונה" ליאורה מיקה והודיעה שמלכתחילה "אמונה" לא נכנסה לעניין הזה.

רחל עזריה: באמת מטרתם של הארגונים שהם ארגוני נשים לאפשר, המחשבה הייתה נשים, לאפשר לנשים לצאת לעבודה.

רחל עזריה: לרוב הם יושבים במבנים של העירייה או מקרים רבים אחרים הבנייה נעשית על ידי משרד התעשייה, המסחר והתעסוקה כלומר יש כאן הרבה מאוד השקעות ממשלתיות כדי לוודא שהעלויות תהיינה זולות.

רחל עזריה: לכן הם חייבים לשמור על הקו הזה וזה שהם רוצים להוסיף עוד העשרה, אגב הייתי במפגש של הורים עם האנשים של המעון שאמרו "אנחנו דואגים לילדים, אתם חושבים על הקריירה" כלומר הם אומרים שהם מביאים את קולם של הילדים שצריכים את החוגים.

רחל עזריה: זה לא לעניין, הילדים לא צריכים את העוד חוגים האלה ואם הורים רוצים עוד חוגים יש מספיק מסגרות פרטיות שאפשר לשלם עליהן 3,000 שקל ויותר בחודש, אבל המסגרות האלה נועדו לאפשר למעמד הביניים.

רחל עזריה: לכן גם האמירה שיש את ההנחות ויש סבסוד זה לא מספיקה כי חשוב שכל הורה שרוצה לצאת לעבודה יוכל לצאת לעבודה.

רחל עזריה: אני רוצה להזכיר את 'בג"צ המטפלות'.

רחל עזריה: הרבה מאוד מתוספות התקציב למעונות היום והצהרונים היה בגלל 'בג"צ המטפלות'.

רחל עזריה: אם זה לא יעבוד כמו שצריך אפשר לחזור ל'בג"צ המטפלות' ואז למדינה זה יעלה הרבה יותר כסף.

שלמה מולה: בג"צ אמר גם לגבי המיסוי.

שלמה מולה: אני לא חושב שכדאי לסמוך על זה יותר מדי.

רחל עזריה: נכון ועדיף לפתור את זה פה מאשר להתגלגל הלאה.

זבולון אורלב: סליחה, אני שואל את תמר האם לשמוע קודם את ויצ"ו או קודם את משרד הרווחה?

תמר אלמוג: אני חושבת שקודם נשמע את "ויצ"ו.

זבולון אורלב: בבקשה ויצ"ו.

מירלה גל: תודה רבה על ההזדמנות להשמיע את דברינו בנוכחות חברי הכנסת שאני מעריכה ומכירה.

מירלה גל: ויצ"ו בראש ובראשונה תנועה שהיא תנועה חברתית שפועלת למען החברה והקהילה בדגש לילדים.

מירלה גל: בכל מה שאנחנו עושים זה נקודת המבט היא מה טוב לחברה ומה טוב לילדים.

מירלה גל: אנחנו מפעילים 103 מעונות יום שבהם שוהים למעלה מ- 14,000 ילדים, אנחנו גאים בעשייה שלנו, אנחנו מקבלים מידי שנה שבחים מכאן ועד להודעה חדשה.

מירלה גל: אנחנו אולי הארגון היחידי, אני לא מכירה ואולי יש, שעושה מידי שנה משוב של הורים כדי לדעת האם הם שבעי רצון או לא שבעי רצון.

מירלה גל: אגב אחוזי שביעות הרצון מאוד מאוד גבוהים, אנחנו גאים על כך וגם במקומות שאנחנו רואים אפילו ירידה בחצי אחוז על משהו, אנחנו הולכים ובודקים ומשפרים.

מירלה גל: בראש ובראשונה באמת חשובים לנו הילדים.

מירלה גל: תכנית 'מעון ועוד' נולדה כתולדה מכך שהורים באו וביקשו, ביקשו תוספות שלצערי הרב לא ניתן לקיים אותן במימון שמגיע מהמדינה.

זבולון אורלב: מהן התוספות האלה?

מירלה גל: אני תכף ארחיב, יש מספר תוספות ואנחנו נרחיב עליהן: חוגי העשרה, יכול להיות תקנים יותר גבוהים של מטפלות, יכול להיות ארוחות בשריות, יש מגוון רחב וזו לא תכנית אחת זהה בכל מעון אלא בכל מעון שהיא מתקיימת בשיתוף פעולה עם ההורים אנחנו קובעים מהו הסל שיינתן וגם המחירים משתנים.

מירלה גל: מרבית המחירים נעים בין 80 שקל מסביב ה- 300 שקל לחודש.

מירלה גל: אני אחר כך אדבר על היבט הקרן שהוא באמת במידה מסוימת חריג.

מירלה גל: הדבר הבסיסי שמנחה אותנו, וכך גם נעשה בתאום עם משרד התעשייה, המסחר והתעסוקה, כל התכנית היא בתאום עם המשרד, שאם יש מקומות בהם ההורים לא רוצים את התכנית, אם יש הורים שמסרבים היא לא תתקיים.

מירלה גל: יש לנו דוגמאות לכך מהעבר שלא פתחנו גם אם היה רוב מוחלט של הורים שרצו את התכנית – לא פתחנו.

מירלה גל: אנחנו גם במשך השנה יושבים עם ההורים ובודקים אם הם רוצים שינויים ואז אנחנו מחילים את אותם שינויים.

מירלה גל: אנחנו מאוד מאוד קשובים לציבור ההורים.

מירלה גל: בראש ובראשונה אמרתי ואני אחזור שוב ושוב על זה, הילדים לנגד עינינו.

מירלה גל: צודק חבר הכנסת שלמה מולה, הלוואי שבמסגרת של מה שהמדינה מממנת אפשר היה לתת יותר.

מירלה גל: אם רק נשווה את שרית שמשלמת 1,800 שקל על אותם שירותים, במעון פרטי היא הייתה משלמת 3,500 שקל אם לא יותר.

מירלה גל: אנחנו באים מהמקום שאנחנו חושבים שגם למעמד הביניים בעלות יחסית נמוכה אנחנו מסוגלים ורוצים לתת הרבה יותר.

מירלה גל: הרבה יותר מזה ,אצלנו מסתכם הכול בסכומים שאנחנו מאמינים שניתן לעמוד בהם אבל יש לנו גם פתרון למי שלא יכול.

מירלה גל: אלה שלא רוצים – לא רוצים וזה בסדר ולא חשוב מהי הסיבה.

מירלה גל: אלה שלא יכולים, יש לנו מנגנון שבו אנחנו מסבסדים.

מירלה גל: התכנית היא בכל הארץ, זאת אומרת שלא כל המעונות שלנו משתתפים אבל באותם מעונות שהיא מתקיימת וזה לא רק במרכז הארץ ולא רק בירושלים או בתל אביב.

מירלה גל: להיפך אנחנו גאים שאנחנו מחילים אותה במקומות כמו קריית שמונה שבה יש הסבסוד אדיר, שם מקבלים תכניות שהם רק יכלו לחלום עליהן .

זבולון אורלב: כמה משלם שם ההורה?

מירלה גל: התוספת מתומחרת בכ- 195 שקל בפועל מרבית ההורים משלמים 100 שקל.

מירלה גל: אתם תראו כשנפרט לכם מה למשל נותנים במעון כזה תמורת התוספת הזו, והלוואי על כל הילדים במדינת ישראל התוספות האלה שאנחנו נותנים.

מירלה גל: אנחנו נכנסים לשכונה כמו "דורה" בנתניה, יושבים כאן אנשים שמכירים ויודעים מהי שכונת "דורה", תמורת סכום באמת סמלי שבאמת יכול להגיע לתוספת של 50 שקל לחודש.

זבולון אורלב: מה הוא מקבל תמורת זה?

מירלה גל: הם מקבלים הרבה מאוד תוספות שלא קיימות, עוד חוגי העשרה, עוד הצגות.

נעמי מורנו: מגוון פעילות לילדים, עוד הדרכות הורים ומגוון רחב שבשום מקרה לא היה מגיע למחיר הזה.

זבולון אורלב: אני לא מכיר את המושג 'מגוון רחב', אני שומע הדרכת הורים, אני צריך פירוט.

מירלה גל: תוספות של חוגים, יציאה להצגות, מתנות בחגים ועוד כל מיני דברים.

מירלה גל: אני אומרת אלו דברים שהעלות שמשלמים היא יחסית מאוד נמוכה, אנחנו הארגון - - - - שלמה מולה: סוג התוספות שאתם נותנים זה בתיאום עם ההורים, כלומר ההורים יכולים להגיד שהם רוצים תוספת ספורט או דבר אחר.

מירלה גל: הסל בתיאום עם ההורים?

מירלה גל: אני אומרת שמאחר וזה לא אותו סל זה לא אותו תמחור, במעונות השונים זה נבנה יחד עם ההורים.

מירלה גל: אנחנו מציעים להם לפי התפריט של מה אפשר, יש דברים שאנחנו לא מסוגלים להחיל אותם בכל מעון.

מירלה גל: לדוגמה, אחת הדרישות שעלתה זה נושא ארוחות בשריות שבניגוד למה שנאמר כאן היא לא מחובתנו לתת - אני חושבת שזה מאוד חשוב כי יש ילדים שזו הארוחה הבשרית היחידה שהם יקבלו.

מירלה גל: כדי לעשות את זה אנחנו למשל צריכים להסב את המטבחים שלנו כי אנחנו מאוד מקפידים גם על כשרות, אז אנחנו צריכים לעשות הסבה של המטבח ולא תמיד ניתן לעשות את זה באותו רגע שרוצים את זה, לפעמים זה לוקח לנו זמן.

מירלה גל: אגב, אנחנו עושים את זה מתרומות ומעלויות שויצ"ו לוקחת על עצמה ולא משיטה על אף אחד.

מירלה גל: כלומר כדי לממש תכנית כזאת אנחנו מוסיפים מתקציבים ומתרומות של ויצ"ו.

מירלה גל: אבל מרבית הדברים באים באמת כדי לתת מענה לצרכים שההורים מבקשים אותם.

מירלה גל: אני יותר מאשר ממסכימה, הלוואי ובמחיר אפשר היה אפשר לתת הכול אבל לצערי הרב אי אפשר.

מירלה גל: כמו שאתם יודעים יש כאן הרבה מאוד אנשים בחדר הזה שהילדים שלהם היו במעונות, ולא חשוב ויצ"ו לא ויצ"ו שדרך ועד ההורים הוסיפו ונתנו עוד כי הבסיס טוב ככל שיהיה, שאני לא אובן לא נכון, אני מאוד מאוד גאה בתכניות הבסיסיות, אנחנו עושים את המקסימום האפשרי אבל אי אפשר לקחת את זה שבמעון מקבלים עוד ועוד תופסות.

מירלה גל: אגב במשובים שאנחנו עושים כולל במשוב האחרון שערכנו אנחנו רואים שביעות רצון גובהה יותר באותם מקומות שיש את התוספת של 'מעון ועוד'.

מירלה גל: אני חוזרת ואומרת, התנאי הבסיסי שלנו היה שתהייה נכונות של ההורים.

זבולון אורלב: את רוצה לומר לי שב"דורה" ההורים התארגנו ופנו אליכם וביקשו?

זבולון אורלב: או שאתם יזמתם?

מירלה גל: יש מקומות שההורים פונים, יש מקומות שאנחנו מציעים, אבל במקומות שאין הסכמה מלאה של הורים, שוב אני אומרת שאם זאת שאלה של מחיר אנחנו מוצאים את הדרך לסבסד את מי שתקשה.

מירלה גל: אבל באותם במקומות שיש חוסר רצון עקרוני גם אם זו קבוצה קטנה התכנית לא מוחלת, יש לנו מעונות עם הרבה מאוד הורים שהדרישה הייתה מאוד גבוהה אבל לצד זה היו הורים שלא רצו ואז לא החלנו אותה.

מירלה גל: אני גם אומרת שאם ב"בית הכרם" התוצאה תהייה שקבוצת הורים לא תרצה את זה אז כמו במעונות אחרים זה לא יהיה, ולא רק ב"בית הכרם".

זבולון אורלב: מירלה, אומרים להם שאתם מציעים חלופות, שילד בן שנתיים יהיה בכיתה עם ילד בן חצי שנה.

מירלה גל: קודם כל אני אומרת שהכיתה רב גילאית לא הומצאה אתמול, לצורך העניין הזה.

שרית אשכנזי: אבל היא לא הכיתה הייעודית שלו.

זבולון אורלב: סליחה גברתי, היא הקשיבה לך בתשומת לב, היא לא הפריעה לך, אנא ממך את יכולה לרשום לך.

מירלה גל: הכיתה הרב גילאית מתקיימת הרבה מאוד שנים.

זבולון אורלב: משום שאין בררה?

מירלה גל: לא.

מירלה גל: היא החלה עוד לפני שנולדה התכנית 'מעון ועוד'.

מירלה גל: כיתה רב גילאית יש לה את זכות הקיום שלה, היא מלווה במחקרים שבוצעו באוניברסיטה.

זבולון אורלב: את רוצה להגיד לי, שיש מעון שיש כמה כיתות באותה שכבת גיל וכולן לא פועלות על פי שכבת גיל אלא הן כיתות רב גילאיות?

מירלה גל: אני אומרת ש"בית הכרם" הכיתה הרב גילאית לא הומצאה כפתרון ל'מעון ועוד' היא מתקיימת שם הרבה מאוד שנים, ויש הורים שבאים ומבקשים לרשום את הילדים שלהם לכיתה הרב גילאית.

מירלה גל: היא לא פתרון שמצאנו כדי לתת מענה למי שלא רוצה 'מעון ועוד'.

מירלה גל: יחד עם זאת אני חוזרת ואומרת שבמעון כפי שהיה נהוג בעבר, כלומר במעון שבו לא תהייה הסכמה מלאה של ההורים התכנית לא תתקיים.

מירלה גל: אם הפתרון שאנחנו מציעים לא מקובל אז לא תהייה שם תכנית.

מירלה גל: אנחנו לא אונסים אף אחד.

אורי מקלב: נראה לך הגיוני שבמעון אחד תהייה כיתה שמקבלת, כלומר במעון אחד יהיו הורים שילכו - - -

זבולון אורלב: חבר הכנסת אורי מקבל גם הוא ממציעי ההצעה לסדר היום.

אורי מקלב: אם עושים את זה במבט חברתי שבאותו מקום - - -

מירלה גל: אני עניתי כרגע, "בית הכרם" מורכב יותר כי הוא בנוי משלושה מעונות, אבל גם ב"בית הכרם" אם יהיו הורים שלא ירצו את התכנית ואם יהיו הורים שהפתרון שאנחנו מציעים להם לא יהיה מקובל עליהם התכנית לא תוחל.

זבולון אורלב: לא את זה הוא שאל אותך.

מירלה גל: חבר הכנסת אורי מקלב, אין לנו מעונות שבהם על חלק מהילדים זה חל ועל חלק לא חל עליהם.

מירלה גל: המעון של "בית הכרם" בנוי מאשכול של שלושה מעונות.

מירלה גל: הצענו פתרון, אם הפתרון הזה לא מקובל על ההורים זה לא יחול.

מירלה גל: חד וחלק.

אורי מקלב: הושמעו טענות שברישום - - -

מירלה גל: תן לי רק להשלים עוד משפט אחד.

מירלה גל: אני רוצה לומר לטענה של איומים ושל ילדים שלא מתקבלים, זה בוודאי לא המדיניות של ויצ"ו.

מירלה גל: יתרה מכך, ויצ"ו לא היא זאת שמחליטה מי מתקבל למעון ומי לא.

מירלה גל: בכל מעון יש וועדת קבלה, אני שמחה לומר שבמרבית המעונות שלנו יש רישום יתר ולכן מתקיימות וועדות בפיקוח של משרד התעשייה, המסחר והתעסוקה.

מירלה גל: המשרד, תאמינו לי יודע להקפיד על מי נכנס למעון ומי לא נכנס למעון, הקריטריון של מי חתם או לא חתם על טופס של מעון ועוד הוא בכלל לא נכנס למסגרת השיקולים של מי שמתקבל למעון.

מירלה גל: לכן לבוא להגיד כלפינו שאנחנו מפעילים לחץ הוא לא רלוונטי, כי מלכתחילה תנאי הקבלה למעון והקריטריונים - - -

אורי מקלב: נניח שהצדק והאמת תלויים רק במבחנים אובייקטיביים, אבל את לא חושבת שאולי הצדק גם צריך להיראות?

אורי מקלב: אולי מפני החשד שההורים ירגישו שהם קיבלו תשובה שלילית בגלל שהם לא הסכימו?

אורי מקלב: האם את יכולה לומר שיש הקלטות של הורים שלחצו עליהם ואיימו עליהם שאין מקום.

זבולון אורלב: סליחה, גברת שרעבי העידה בפנינו שבשנה שעברה הבהירו לה שהיא בעצם חייבת להיכנס לתכנית הזאת.

אורי מקלב: יש על זה תגובה?

מירלה גל: אני רוצה לומר, זה בוודאי לא המדיניות של ויצ"ו, ואם היה או הייתה מי שטעתה בדרך זה יטופל נקודתית.

אורי מקלב: סליחה אדוני היושב ראש, השר או מי שענה להצעה לסדר שלנו, אני באמת מודה לך שקיימת מיד ישיבה בנושא הזה כי אתה רואה בנושא במעונות חשיבות גדולה ובוודאי אם יש חשש לעוולות.

אורי מקלב: השר ענה שאם יתברר שהיה דבר כזה או שהייתה תקלה הם יטפלו בזה.

אורי מקלב: אני אמרתי לו שהוא לא צריך לטפל אלא לסגור את כל התכנית.

אורי מקלב: כי אם קרה דבר כזה זה לא לטפל, לי אין ספק שיטפלו, אבל אם יתברר שקורים דברים כאלה המסקנה צריכה להיות לא לטפל במקרה הזה אלא לסגור את כל התכניות.

אורי מקלב: אם מתברר שהדברים האלה מביאים ללחצים ופערים, אנחנו יודעים כשמגלים טפח מכסים טפחיים, וזה סימן שהדרך היא לא נכונה.

אורי מקלב: אני רוצה לשאול אותך האם התשובה שלכם לחברי הכנסת ש- 500 שקל זה מחיר השווה לכל נפש כפי שכתוב במכתב שלך?

אורי מקלב: כתבם שזה 350 ויש מקרים כמו "בית הכרם" שמדובר ב- 500 שקל?

אורי מקלב: אם כך למה אתם כותבים לנו שהמחיר הוא בין 80 ל- 350 שקל.

אורי מקלב: היה צריך לכתוב מינימום 80 עד 500 שקל.

אורי מקלב: למה ההטעיה הזאת?

מירלה גל: בית הכרם הוא מעון ייחודי וחריג בהקשר הזה, במרבית המעונות שלנו, ציינתי בתחילת דבריי שהסכום יכול לנוע בין 80 שקל לכ- 300-330 שקל כאשר בהרבה מאוד מקרים אנחנו מסבסדים הורים ויש לנו ילדי רווחה ויש לנו גם ילדים שאפילו לא משלמים שקל אחד.

זבולון אורלב: מירלה יש לי שתי שאלות.

זבולון אורלב: מכלל הילדים שמשתתפים בתכנית הזאת כמה מסובסדים?

מירלה גל: זה תלוי בכל מעון - - -

זבולון אורלב: סדרי גודל, מדובר ב- 10% מהילדים, 20%?

מירלה גל: שוב זה תלוי במקום.

מירלה גל: יש מקומות למשל בתל אביב שאולי פחות מסובסדים ובשכונת "דורה" בשכונת נתניה מסבסדים יותר.

זבולון אורלב: את מכירה אותי, אני לא יודע מזה 'פחות או יותר', אני יודע מספרים, אני שואל שאלה במספרים.

מירלה גל: אנחנו נתייחס.

מירלה גל: דוקטור נעמי מורנו מנהלת גיל הרך - - -

זבולון אורלב: אני מכיר את דוקטור מורנו ממופע אחר שאנחנו עוסקים כאן בוועדה, ה'חוק לפיקוח על מעונות היום' ואני מעריך אותה.

זבולון אורלב: דוקטור מורנו יש לך תשובה עם מספרים?

נעמי מורנו: ישנם מעונות בהם אנחנו נותנים סבסוד גורף מראש לכל ילדי רווחה, ואז זה בערך 33%, כלומר שליש מילדי המעון, זה סדר הגדול.

נעמי מורנו: במעונות שהם רב תכליתיים עם 40 הועדות של ילדי רווחה, הם משלמים סכום סמלי, הם 40 ילדים מתוך המעון.

נעמי מורנו: המעונות האחרים זה נקודתי לכל מעון ומקום.

נעמי מורנו: יכול להיות מעון ספציפי בשכונה מאוד חזקה שאין בכלל ילדי רווחה, אין ילדים בדרגות נמוכות ואז רמת הסבסוד יכולה להיות לשלושה-ארבעה מקרים.

נעמי מורנו: לכן ברמת המעון הפרטי זה יכול לנוע מ- 40 ילדים שמהווים בערך 40% מהמעון ועד - - -

זבולון אורלב: מאיפה הסבסוד?

זבולון אורלב: מהמקורות שלכם, תרומות שלכם?

נעמי מורנו: כן.

זבולון אורלב: שאלה נוספת שאני רוצה לשאול, על התכנית הסטנדרטית יש פיקוח של משרד התעשייה, המסחר והתעסוקה?

זבולון אורלב: כלומר המפקחת מגיעה והיא יודעת מהם הסטנדרטים על פי חוזה שנחתם או משהו אחר, אגב נחתם החוזה?

נעמי מורנו: ייחתם.

זבולון אורלב: יש התחייבות של הארגונים לסטנדרטים והיא בוודאי לוקחת רשימת בדיקה.

זבולון אורלב: האם יש פיקוח על התכניות האלה?

זבולון אורלב: כלומר, נחתם חוזה בין ויצ"ו לבין הורה שאומר ההורה ישלם X כסף, ויצ"ו יעשה כך וכך, אגב אין כאן פירוט בהסכם מה בדיוק הוא צריך לקבל, יש איזה פיקוח או קורלציה בין מה שהוא משלם למה שנותנים?

זבולון אורלב: הפיקוח של משרד התעשייה, מסחר ותעסוקה כולל גם פיקוח על התכנית הזאת?

זבולון אורלב: איפה זה עומד?

נעמי מורנו: קודם כל כשהמפקחת של משרד התעשייה, מסחר ותעסוקה נכנסת למעון היא מפקחת על מה שקורה במעון.

נעמי מורנו: אם יש תקינה מתוגברת ואם יש כוח אדם והמפרט שלו.

נעמי מורנו: היא בודקת כל דבר ולא בודקת אם המטפלת הספציפית שייכת לתכנית או לא שייכת לתכנית.

נעמי מורנו: זה פעם אחת.

נעמי מורנו: פעם שנייה כשיש תלונות או פניות הורים הכתובת היא תמיד משרד התעשייה, המסחר והתעסוקה ואז משרד התעשייה, המסחר והתעסוקה פונה אלינו בבקשה להתייחס.

נעמי מורנו: מרכיב נוסף - - -

זבולון אורלב: אני לא הסברתי טוב את השאלה שלי.

אורי מקלב: הסברת טוב.

זבולון אורלב: לפי התשובה שהיא עונה כנראה לא הסברתי טוב, אני לא אומר שהיא לא הבינה אלא שאני לא הסברתי טוב.

זבולון אורלב: למשל, בבית הכרם גובים מההורים 500 שקל ואומרים "אתם תקבלו תכנית 'מעון ועוד'" האם קודם מישהו בודק שהתכנית הנוספת שניתנת היא באמת שוות ערך ל- 500 שקל?

זבולון אורלב: זו שאלה אחת, אולי במקום אחר שזה 300-350 האם מישהו בודק שזה בסדר שגובים ויש לזה קורלציה או שסתם גובים ונותנים 80 שקל ואולי נותנים שירות של 30 שקל?

זבולון אורלב: שאלה שנייה, האם הפיקוח הוא פיקוח גם על התכנים של אותה תכנית, מי עוסק בה, מהם התכנים שלה?

נעמי מורנו: המחיר שנקבע, הוא לא לפי התעריף של משרד התמ"ת, זה תמחור פנימי שלנו.

נעמי מורנו: אנחנו בודקים בכל מנגנוני הפיקוח, אני מקווה שאתם מעריכים את הפיקוח של ויצ"ו שנעשה בכל המערכת לכל חלקי העבודה כולל מפקחות כולל בדיקה תקציבית של כל מרכיב ומרכיב, כל מעון מגיש את התכנית שלו.

זבולון אורלב: ותשובה לשאלתי?

נעמי מורנו: הפיקוח הוא פיקוח פנימי שלנו על העלויות כאשר יש תלונה של הורים שהם לא מקבלים את השירות.

זבולון אורלב: אני שאלתי אם משרד התעשייה, המסחר והתעסוקה מפקח, לא שאלתי מה קורה עם תלונות הורים.

זבולון אורלב: את מבינה את השאלה שלי?

אורי מקלב: אפשר להוסיף על השאלה שלך, האם זה משק סגור של המעון עצמו או שזה הולך מרכז?

נעמי מורנו: חד משמעית משק סגור של המעון עצמו.

נעמי מורנו: לכל מעון יש סימולאטור עם כל המרכיבים כולל מרכיב ההנחות שמוטמע בסימולאטור מראש.

נעמי מורנו: אנחנו לא יודעים כמה הנחות במועד הרישום עד אשר אנחנו רואים מי התקבל למעון, כי לא הסתיימו וועדות הקבלה.

אורי מקלב: יש סבסוד צולב בין ההורים?

נעמי מורנו: במקרה הבסיסי בו התמחור הוא תמחור פנימי בתוך המעון, אם יש הורה שמשלם יותר והורה שמשלם פחות אז בוודאי בחבילה הכללית יש מנגנון של הנחות - - -

זבולון אורלב: הבנתי מתשובתך שהפיקוח על התעריף מול השירות הוא פיקוח פנימי של ויצ"ו ולא פיקוח של המשרד.

זבולון אורלב: הבנתי נכון?

נעמי מורנו: הפיקוח על התעריף הוא פיקוח פנימי שלנו, חד משמעית.

נעמי מורנו: הפיקוח על התכנים כמו כל דבר שקורה במעון - - -

זבולון אורלב: למה את מאריכה?

זבולון אורלב: אני שואל אם יש פיקוח.

מירלה גל: אין פיקוח אבל אני בוודאי רוצה לומר שגם מבחינת התכנים וגם מבחינת מי שאנחנו מביאים לחוגי ההעשרה יש לנו הרבה מאוד ניסיון ואני יכולה לומר - - -

זבולון אורלב: זאת לא תכנית שמציגים אותה למשרד התעשייה, המסחר והתעסוקה שאומרת:

זבולון אורלב: אנחנו חושבים שילדים בגילאים אלה ואלה כדי להעשיר את עולם, כדי להעשיר את שפתם, כדי לפתח את דמיונם וכדומה צריך א' ב' ג'.

זבולון אורלב: היא לא מוצגת בפני משרד התעשייה, מסחר ותעסוקה כמו יתר התכנית, אם אפשר לומר היא למעשה היא תכנית פרטית של ויצ"ו.

זבולון אורלב: אני צודק?

מירלה גל: זה במסגרת התכניות, בוודאי.

זבולון אורלב: הם בעצם לא יודעים מה נעשה בה.

נעמי מורנו: זה לא בצורה שאתה ניסחת.

נעמי מורנו: כשאנחנו פנינו למשרד התעשייה, מסחר ותעסוקה עם התכנית, אני אנסה לחדד את זה בצורה שאני רואה את הדברים, ברשותך.

נעמי מורנו: כשאנחנו גיבשנו את התכנית הגדרנו מהם הרכיבים של התכנית, תקינה, תזונה והעשרה ואם יש דברים אחרים שההורים מבקשים.

נעמי מורנו: המרכיבים האלו נדנו בדיונים ארוכים אל מול משרד התעשייה, המסחר ותעסוקה כמעט במהלך שנה והתכנית קיבלה אישור לפורמט הזה של הרכיבים מתוך ידיעה שהדברים משתנים וההורים רוצים דברים שונים במקומות שונים, הווריאציות בכל מקום משתנות.

נעמי מורנו: זה החידוד שלי.

מירלה גל: אני רוצה לומר חד וחלק, שויצ"ו מכניסה לתכנית הזאת ממקורותיה לא מעט כספים, אמרתי את זה בהתחלה ואני חוזרת ואומרת את זה שוב.

מירלה גל: אני חושבת שהיופי של התכנית הזאת זה דווקא משום שהתייחסו כאן למעמד הביניים, שאנחנו למעמד הביניים מאפשרים לקבל שירותים ברמות הרבה יותר גבוהות.

זבולון אורלב: הבנתי את זה כבר אז וזה נרשם.

זבולון אורלב: לפי מה שהבנתי, הסבסוד הוא רק לילדי רווחה ולא למעמד הביניים, זה מה שהבנתי.

מירלה גל: לא.

מירלה גל: זה לא רק לילדי רווחה, יש לנו גם הורים שלא מסוגלים לשלם את מלוא העלות ואנחנו מסבסדים אותם.

זבולון אורלב: מי קובע את המסוגלות שלהם?

מירלה גל: יש דרגות שונות שמשרד התעשייה, מסחר ותעסוקה קובע ובאותם מקומות שהורה מקבל סבסוד גבוה ממשרד התעשייה, המסחר והתעסוקה אנחנו נותנים את הנחות.

מירלה גל: אגב בטפסים שלנו מובנה - - -

שלמה מולה: אני יודע שדיברת על "דורה" למשל ואני יודע גם מה המאפיינים של האוכלוסייה ב"דורה".

שלמה מולה: יש תכנית "פת", האם במקומות שהתכנית פועלת, ב"פת" זו תכנית שקשורה לעולי אתיופיה - - -

מירלה גל: חבר הכנסת שלמה מולה, אנחנו מדברים על גילאי אפס עד שלוש.

שלמה מולה: סליחה, נכון.

מירלה גל: לא אפס, חצי שנה.

שלמה מולה: הבנתי, חזרתי בי מהשאלה.

אורי מקלב: קודם כל כתושב ירושלים וכמחזיק תיק החינוך בירושלים אני גם יודע שתושבי "בית הכרם", אנחנו לא מדברים על הפער הוא בין "דורה" ל"בית הכרם" משום ש"בית הכרם" עדיין נמצאים אנשים מהמעמד הבינוני ולא יותר מכך, אנחנו לא מדברים על דור המייסדים של "בית הכרם" שאולי היה יכול להיחשב כאוכלוסייה אחרת, אלה שנמצאים היום ברמת "בית הכרם" הם אנשים שחלקם הם עובדי המגזר הציבורי ולא מעבר לכך, והם מתמודדים מאוד קשה עם שני ילדים שהם צריכים לשלוח למעונות.

אורי מקלב: אנחנו יודעים שאנחנו מפספסים את המטרה שלשמה הקמנו את מעונות היום.

אורי מקלב: תשלום תוספת שתהייה אפילו 80 שקלים וגם הרבה יותר מכך זאת אומרת שאת החלק הערכי של המעונות מפספסים.

אורי מקלב: אדוני היושב אני שואל את השאלה, אנחנו יודעים שלהורים לילדים בגיל הזה ישנה רגישות גדולה לתת לילדים יותר, זה דחף פנימי שלא תמיד הוא שכלי.

אורי מקלב: אנחנו יודעים שהחברות המסחריות מנצלות את זה והן מוציאות לשוק כל מיני דברים מתוך ידיעה שהאבא רוצה להעניק לילד את המיטב.

אורי מקלב: כמחזיק תיק החינוך הופתעתי לשמוע את פניות ההורים שנאמרו בלהט וברגש כשהם רוצים את הגננת רבקה ולא את שרה.

אורי מקלב: למה?

אורי מקלב: – כי רבקה יותר טובה.

אורי מקלב: ההורים שמוציאים את הילד למעון עם הפחד הם גם רוצים לתת לילד את המקסימום, ובוודאי בגיל הזה.

אורי מקלב: לדעתי הבעיה הקודמת למעונות זאת הבעיה שאת ציינת, אמרת שמשרד התעשייה, המסחר והתעסוקה מאפשר כאלה פערים.

אורי מקלב: אם מסתכלים על הפרטת המעונות וכשהופכים אותם למסחריים זה משיקולים שהם לא מהיבט ערכי-חינוכי.

אורי מקלב: בדברים האלה אין ספק שגורמים לפערים מאוד מאוד גדולים בחברה וגומרים לכך שנוצרה הרגשה שמי שלא נותן את הדברים האלה לילד שלו הוא בעצם מתעלל וחוסך ממנו.

אורי מקלב: מסתובבים עם המחשבה איך יכול להיות ששאר ההורים מעניקים העשרה והם לא נותנים לילד שלהם את זה.

אורי מקלב: ההרגשה שמה שנעשה היום במעונות זה כאילו לא נעשה כלום עם הילדים.

אורי מקלב: ההורים צריכים לשלם כאלה מחירים והורים שלא עושים ממש חוסכים.

אורי מקלב: זה כמו אותו עובד שבא למעביד בבקשה להעלאה כששואל אותו המעסיק למה אתה מבקש, הוא אומר שהוא עושה את זה ואת זה ולכן הוא מבקש תוספת אבל הוא בעצם עושה את התפקיד שלו, המעונות לא צריכים לתת חינוך?

אורי מקלב: היום כשאנחנו נמצאים במצב שהורים שלא מסוגלים לתת לילד ואתם מונעים מהם, והם מודעים לכך שאולי הם לא יתקבלו למעון, לדעתי זה לחץ על ההורים.

אורי מקלב: לדעתי הבעיה היא ערכית הרבה יותר מאשר אם אתם כן מסבסדים חלק וחלק לא.

אורי מקלב: מתברר תוך כדי הדברים שלכם שיש סבסוד צולב כלומר שיש חלק מההורים באותו מעון שמשלם יותר כדי לסבסד הורים אחרים.

אורי מקלב: הרי יש ילדים מסובסדים.

אורי מקלב: לשאלת היושב ראש האם ההורים מקבלים תמורה בעלויות שהם נושאים.

מירלה גל: אין סבסוד צולב .

מירלה גל: מתוך המרכז של ויצ"ו ממנים את מי שצריך לממן.

מירלה גל: אני חושבת שהיופי של התכנית, אני אומרת את זה שוב ושוב, זה שאנחנו דווקא מאפשרים לשכבות הביניים ליהנות מההעשרות שהיום הם כמעט בגדר חובה.

מירלה גל: אני גם אומר שאני מאוד גאה גם בתכניות הבסיסיות של ויצ"ו במקומות בהם לא מתקיים 'מעון ועוד'.

מירלה גל: מאחר ולא היית כאן בתחילת דבריי אני אחזור ואומר שבמעונות שבהם אין מאה אחוז נכונות של ההורים להשתתף בתכנית התכנית לא מתקיימת.

מירלה גל: היו לנו מעונות כאלה בשנה שעברה ואם יהיו לנו מעונות כאלה השנה התכנית לא תתקיים.

אורי מקלב: אני לא מאמין בזה, לא יעזור, אני לא מאמין שיש דבר כזה.

אורי מקלב: לא יכול להיות דבר כזה כי זה לחץ חברתי ולחץ אישי.

אורי מקלב: מהניסיון שלי אני לא מאמין שיכול להיות דבר כזה שמי שרוצה רוצה ומי שלא רוצה אין.

אורי מקלב: אין דבר כזה.

מירלה גל: חבר הכנסת אני יכולה לתת לך דוגמאות של מקומות שלא החלנו את התכנית בשנה שעברה כי חלק, קטן אומנם, של ההורים לא רצו את התכנית ולכן לא הפעלנו אותה.

זבולון אורלב: תודה רבה.

זבולון אורלב: המועצה הלאומית לשלום הילד ואחרי זה משרדי הממשלה.

אביבית ברקאי: תודה ליושב הראש, אני חייבת לציין שבמקרה הזה בנוגע למשרד התעשייה, המסחר והתעסוקה, אני מקווה שגם זה הדיון האחרון, אבל זה בוודאי לא הדיון הראשון בנושא תשלומי הורים.

אביבית ברקאי: אדוני היושב ראש יודע למה כוונתי ומה עמדתנו בנושא הזה.

אביבית ברקאי: אין ספק שיש כאן פגיעה, אני שומעת את זה גם כאן מהפניות של ההורים, יש פגיעה חמורה מאוד בשוויון.

אביבית ברקאי: למרות הטעונים שנשמעים כאן מצד הארגונים שלא מתנים את קבלתם של הילדים אנחנו שומעים כאן דברים אחרים.

אביבית ברקאי: מהנייר של מרכז המחקר והמידע עולה שלא מדירים ילדים מפעילויות בזמן שהפעילויות האלה מתרחשים כי הוריהם לא משלמים אבל בפועל כן מדירים ואולי עלולים להדיר.

אביבית ברקאי: יש איזה סבסוד אבל למעשה הסבסוד הוא לא רלוונטי כי בכל זאת גורמים להורים שלא תכננו להוציא את הסכום הזה, גם אם הוא פעוט, מעבר לסכום הבסיסי שמשרד התעשייה, המסחר והתעסוקה דורש, כן מחייבים אותם בצורה כזאת או אחרת והמדרון כאן הוא מדרון מאוד חלקלק.

אביבית ברקאי: אדוני היושב ראש, לחלופין גם משרד התעשייה, המסחר והתעסוקה הוציא דף באתר האינטרנט על חריגה מסל שירותים ומהם התנאים.

אביבית ברקאי: קראתי בנייר של מרכז מחקר ומידע שעולה שאם הדרישה היא הסכמת כל ההורים אז הדרישה הזו מתעמעמת כי מנסים להבין מההורים מה גורם להם לא לשלם ומפעילים עליהם לחצים כאלה ואחרים.

אביבית ברקאי: מדוע הורה צריך להיחשף בפני המעון ולהסביר מהי הסיבה שבגינה הוא לא רוצה לשלם את התשלום הזה?

אביבית ברקאי: משרד התעשייה, המסחר והתעסוקה מציין עוד תנאי "התשלום הנוסף בעבור חריגה ייעשה באמצעות ועד הורי המסגרת", שוב עולה מהמסך של מרכז המחקר והמידע שגם הנקודה הזאת - - -

זבולון אורלב: הצטרפה אלינו חברת הכנסת אורלי לוי אבקסיס, אמרתי שחברת הכנסת ביקשה שאתחיל בשעה ב- 09:00 ולא בשעה 09:30, אני מקבל את הנזיפה באהבה.

אורלי לוי אבקסיס: הודיעו לי שזה מתחיל בשעה 10:00.

חנה איכילוב: לי הודיעו שזה בשעה 10:00, אני מתל אביב.

זבולון אורלב: ראשית אני מתנצל על התקלה.

זבולון אורלב: איך את שייכת לכאן, את מגיע מטעם ארגון?

חנה איכלוב: אני שמעתי ברדיו את מר אורלב מדבר והיות ואני המנכ"לית ארגון נשים ליברליות צלצלתי ואמרתי את מה שיש לי לומר.

זבולון אורלב: תודה.

זבולון אורלב: קודם כל אני מתנצל, כי ראשית זה היה אמור להיות בשעה 10:00 ולאחר מכן הקדימו את השעה ל- 09:00.

חנה איכלוב: חבל שלא הודיעו לי ואני מקווה שלא הפסדתי הרבה.

זבולון אורלב: אני מתנצל, יתר הדברים רשומים בפרוטוקול.

אביבית ברקאי: תנאי נוסף שמופיע במסמך משרד התמ"ת, "...

אביבית ברקאי: התשלום הנוסף בעבור חריגה יעשה על ידי ועד הורי המסגרת.

אביבית ברקאי: ..", שוב, גם התנאי מהמסמך של מרכז מחקר ומידע ועלה שגם הוא לא נכון ובעצם יש תשלומים.

זבולון אורלב: יש כתב התחייבות לויצ"ו?

אביבית ברקאי: התשלום הוא ישירות לארגון ולא באמצעות ועד ההורים.

אביבית ברקאי: שוב מה שעולה מכאן היא נקודה שאומרת שמשרד התעשייה, המסחר והתעסוקה מאפשר, רוצה להיענות לדרישת הורים, כמו שטענו הארגונים, שהם רוצים שירותים נוספים וקובע חריגה מסל שירותים וקובע תנאים ברורים.

אביבית ברקאי: המחויבת היא של משרד התעשייה, המסחר והתעסוקה לפקח שאכן התנאים הללו מתקיימים ומשהוא לא עושה כן הוא גם שותף לפגיעה בשוויון שמתרחשת בפעול במעונות היום.

אביבית ברקאי: נקודה אחרונה אדוני היושב ראש, העלית והפנית שאלה לארגונים כיצד מתבצע הפיקוח.

אביבית ברקאי: למעשה נאמר כאן באופן מפורש שאין פיקוח על ידי משרד התעשייה, המסחר והתעסוקה.

אביבית ברקאי: הפיקוח הוא על ידי הארגונים עצמם.

אביבית ברקאי: לדעתי יש כאן בעיה מאוד חמורה מעבר לפיקוח בתכנים יש כאן גם בעיה מי הם המפעילים הללו, מי הן המפעילות הללו, איזו בדיקה נעשית, מה העבר שלהם ויש לכך השלכות נוספות.

אביבית ברקאי: אני חושבת שמן הראוי היה, אומנם מצד אחד אני אומרת בוא לא נאמץ את החולות הרעות ממערכת אחרת ונאמץ אותן גם למשרד התעשייה, המסחר והתעסוקה, אבל אם אנחנו מדברים על תל"ן (תשלומים נוספים) במערכת החינוך גם כאן יש תל"ן ויש איזו בדיקה של המפקח המחוזי, יש איזה אישור לתכנית ורק אחר כך למעשה כשיש הסכמה של כל ההורים מתקבלת התכנית.

אביבית ברקאי: אז אם ישנה איזו דרישה לתל"ן, שוב אנחנו סבורים שלא ראוי שתהייה כזאת תכנית ובוודאי לא במימון נוסף של ההורים, אז מן הראוי שיהיה פיקוח ראוי, פיקוח על ידי משרד ממשלתי ולא פיקוח על ידי הארגונים עצמם.

אביבית ברקאי: תודה רבה.

זבולון אורלב: תודה רבה.

זבולון אורלב: בבקשה משרד הרווחה והשירותים החברתיים ואחריו משרד התעשייה, המסחר והתעסוקה.

זבולון אורלב: ורד כרמון בבקשה.

ורד כרמון: אני רוצה לייצג את אוכלוסיית הרווחה ,שבעצם דובר עליה אבל לא מיוצגת כאן סביב השולחן.

ורד כרמון: אני רוצה לומר שאין ספק שהנושא של לחץ, גם הפסיכולוגי, מה שתואר כאן על ידי חבר הכנסת אורי מקלב וגם לחצים כלכליים, אפילו בגישה כמו שכתוב כאן שבמעון "דורה" בתשלום של 50 שקלים נוספים, שגם כך תשלומי הורי הרווחה שזכאים על פי חוק ומגיעים למעון הוא גבוה יותר, כל 50 שקלים באים על חשבון דברים אחרים.

ורד כרמון: אין לי ספק שזה בא על חשבון דברים אחרים באותה במשפחה.

ורד כרמון: משרד הרווחה והשירותים החברתיים נותן דברים אחרים למשפחות האלה שלא מממנות את עצמן בין אם זה תזונה, העשרה וחוגים.

ורד כרמון: על אחת כמה וכמה אני לא רואה מקום להפעלת תכנית כזאת במעונות רב תכליתיים ששם ממילא אנחנו נותנים אקסטרות - - -

אורלי לוי אבקסיס: סליחה, גם מבחינת הדירוג אצלכם, 1, 2 ואחר כך יש פער.

ורד כרמון: את זה כבר אמרתי גם כן בוועדה אחרת אצלך.

אורלי לוי אבקסיס: ואלה הם שנפגעים יותר מכולם.

ורד כרמון: נכון.

ורד כרמון: מי שלא מכיר יש לנו אוכלוסיית רווחה עם אימהות עובדות שהן באות לקבל סבסוד ממשרד התעשייה, המסחר והתעסוקה וממילא הדרוג שלהן לתשלום הוא הרבה יותר גבוה ואין ספק ששם אפילו 10 שקלים נוספים הם קריטיים, מה גם שיש לנו המון משפחות שאנחנו מסבסדים את כל התשלום למעון ולא יתכן שאחרי זה יבואו וידרשו.

ורד כרמון: אם לא דורשים מהם אז מחריגים אותם עוד יותר.

ורד כרמון: בעצם הם אוכלוסייה בצד שלא דנים איתם ומסבסדים והם מן שרך עודף כזה שאיך שהוא משתלב, אולי הם יזכו במשהו.

ורד כרמון: אני חושבת שמלכתחילה זה מאוד פוגע בשוויון וזה מפריע מאוד.

ורד כרמון: כשכותבים כאן שהתכנית נעשית בתאום עם הרווחה ובחלק נקבע מחיר קבוע לילדים המופנים, למשל 50 שקלים.

ורד כרמון: בתאום עם הרווחה זה לא מספיק, מה הרווחה תשלם אם ההורים לא משלמים?

ורד כרמון: זו לא התחייבות לתת את הסכום הזה – גם זה מפריע.

ורד כרמון: הנקודה הנוספת, כמו שאמרת אביבית, הוא הנושא שמשרד התמ"ת לדעתי, צריך מאוד להקפיד על ההנחיות ומלכתחילה אני די מתנגדת אליהן.

זבולון אורלב: תודה.

זבולון אורלב: תמר אלמוג בבקשה.

תמר אלמוג: אדוני היושב ראש אני מבקשת לציין את המצב העובדתי של מערך המעונות.

תמר אלמוג: היום התחום הזה אינו פועל מתוקף 'חוק חינוך חובה' או 'חוק חינוך חינם' מהגיל הרך.

תמר אלמוג: מלכתחילה המשרד בהצהרה - - -

זבולון אורלב: קודם כל תחת האחריות של החוק.

תמר אלמוג: נכון, לכן מלכתחילה המשרד לא הצהיר שכל ילד שישהה במעון יום שמוכר על ידו יהיה זכאי אוטומטית לתמיכה ממשלתית, גם התמיכה הממשלתית - - -

אורלי לוי אבקסיס: כאן יש בעיה עם הפיקוח על המחירים.

אורלי לוי אבקסיס: דה-פקטו אתם לא מפקחים עליו.

תמר אלמוג: אני אתייחס לזה.

תמר אלמוג: המשרד מלכתחילה לא הצהיר שכל מי שיכנס למעון יום מוכר יזכה אוטומטית לסבסוד בגין שהותו במעון.

תמר אלמוג: הזכאות נבחנת על פי הרבה מאוד קריטריונים והיא מדורגת יחסית לכל הורה והורה, יש נתח לא מבוטל של 25%-30% מההורים שנכנסים למעונות, זכאים למעונות המוכרים ולא זכאים לסבסוד והם משלמים את המחיר המלא.

תמר אלמוג: כמובן שיש את המערך שפועל בסקטור הפרטי והסקטור הציבורי.

תמר אלמוג: בסקטור הציבורי לגבי מעונות יום מוכרים משרד התעשייה, המסחר והתעסוקה ומשרד האוצר קבעו בצו המחירים את התעריף המרבי שיש לגבות מההורים.

תמר אלמוג: התעריף הזה נקבע על בסיס סל שירותים מינימאלי ובסיסי שנקבע לפני הרבה מאוד שנים.

תמר אלמוג: בעוד שבשנים האחרונות תחום הגיל הרך התפתח, בעוד שמדינות מפותחות הסטנדרטים הנהוגים במעון הם אחרים ומשודרגים הרבה הרבה מעבר לסל הזה.

תמר אלמוג: לכן הקמנו בשנים האחרונות, המשרד עוסק בהסדרת התחום על כל היבטיו כולל קידום חקיקה כדי לשדרג את הסטנדרטים ולהשוות את התנאים שקיימים במעונות לפחות לתנאים הקיימים במדינות שמדינת ישראל חברה בהם – מדינות ה- OECD.

תמר אלמוג: דוח וועדת רוזנטל, שמונח במשרדנו, טוען שהסטנדרטים שצריכים לפעול במעונות היום צריכים להיות אחרים לא כדי לתת ההעשרה, שלילדים יהיה להם משהו נוסף, אלא כדי לספק את הצרכים הבסיסיים הנורמאליים להתפתחותם התקינה והבריאה הנדרשת.

אורלי לוי אבקסיס: זאת אומרת שאיפה שלא מקבלים את הפלוס אין את הצרכים המינימאליים.

תמר אלמוג: לאור הדוח הזה פעל המשרד וממשיך לפעול בכל האמצעים כדי לשדרג ברמה האוניברסאלית את המעונות.

תמר אלמוג: הראיה – בתחילת 2008 הצלחנו להגיע להסכמות עם משרד האוצר לגבי הרחבת התקינה בכיתות.

תמר אלמוג: היה מצב בלתי סביר בו היו שתיים וחצי מטפלות במעון יום, המעון פועל מהשעה 07:00 עד 16:00, מה לעשות, לפני התקינה, לפי אותו סל בסיסי והמחיר המרבי צריכות להיות שתיים וחצי מטפלות.

זבולון אורלב: לכמה ילדים?

תמר אלמוג: בכיתת התינוקות 15, בכיתת הפעוטות 23, צריכות להיות שתיים וחצי מטפלות.

תמר אלמוג: ריבון העולמים מה עושים כשהמטפלת בשעה 12:30 הולכת הביתה כי מותר להעסיק אותה רק חצי יום?

תמר אלמוג: נלחמנו עם משרד האוצר והצלחנו במימון ממשלתי משמעותי, בסכום של 60 מיליון להגדיל את התקינה הזאת בכל המעונות, שלוש שעות טיפול בכיתת התינוקות, ובשנת 2009 גם בכיתת הבוגרים.

תמר אלמוג: כך לפחות לפחות במצב המינימאלי ביותר הצלחנו להגיע למצב שבכל מעון תהיינה בכל כיתה שלוש מטפלות במשרה מלאה.

תמר אלמוג: אנחנו לא שוקטים על השמרים.

זבולון אורלב: בואי נתרכז בנושא שלשמו הועדה התכנסה.

תמר אלמוג: בנושא ההסדרה, משרד התמ"ת לא יכול להיות אטום לצרכי השטח.

תמר אלמוג: הצרכים עלו, לא רק בויצ"ו, הצרכים עלו קודם כל מהתנועה הקיבוצית, התנועה הקיבוצית ידועה בשירותים המשודרגים שלה בכל מערכת החינוך.

תמר אלמוג: הם רוצים כיתה שבה המורה מלמדת 20 ילדים, וגן ילדים שבו 20 ילדים עם גננת ולא 35 ילדים, ועוד ועוד דרישות.

תמר אלמוג: כאן הייתה התחבטות די קשה של המשרד מה לעשות, האם לבוא ולהגיד מי שמפעיל יום עם סטנדרטים משודרגים, שלמעש דוח רוזנטל למעשה אומר שהם תנאים המינימאליים הנדרשים, אז הוא יקבל עונש והמשרד יאמר לו אתה מפעיל עם שירותים נרחבים יותר אתה לא בבית ספרי, נבטל לך את סמל המעון, נחסום את ההורים להגיע אליך ולא נאפשר להם את הסבסוד הממשלתי המינימאלי.

תמר אלמוג: אם כך אני לא יודעת מה הועילו חכמים בתקנתם.

תמר אלמוג: לא הייתה לנו שום אפשרות לעצום עיניים, המשרד מצד אחד לא מעודד את נושא של שדורג הסטנדרטים שכתוצאה מכך תיווצר חלילה הפלייה בין הילדים או בין ההורים.

תמר אלמוג: אבל מצד שני הוא לא יכול למנוע שבאופן וולונטרי ומוסכם - - -

אורלי לוי אבקסיס: זה לא וולונטרי, מישהו משלם על זה אבל לא אתם, זה לא וולונטרי.

אורלי לוי אבקסיס: ההורים משלמים ואף אחד לא עושה כאן טובה לאף אחד.

תמר אלמוג: ראשית 30% מההורים משלמים מלא, חלקם בוחרים לשלם את הסכום המלא במעונות המסובסדים וחלקם בוחרים, או בלית בררה, הולכים למעונות הפרטיים ומשלמים הרבה יותר.

תמר אלמוג: כתוצאה מכך הגדרנו נוהל שנקרא 'חריגה מסל שירותים', נוהל שמגדיר מאוד מאוד את הכללים.

תמר אלמוג: אני לא יכולה להגיד בהצהרה שהמשרד מסוגל גם לפקח על התכולה של אותו סל מאחר וזה משתנה ממקום למקום, זה משתנה מאזור לאזור, מרצון של הורים כאלה או אחרים.

תמר אלמוג: זה מצריך מערך פיקוח אדיר ובלתי סביר- - - -

זבולון אורלב: אני אגיד לך מה הבעיה שלי, למשל ורדית ליבוביץ מנהלת המחלקה המנהלית בויצ"ו שלחה לך את התעריפים, את התחשיבים, היא כותבת למשל שב- 500 שקל לחודש יש הוצאה של 700 שקל עבור שמירה.

זבולון אורלב: זה ממש חינוכי?

זבולון אורלב: ! זו העשרה - - -

תמר אלמוג: ממשלת ישראל לא קבעה כלל או לא קיבלה החלטה - - -

זבולון אורלב: אני לא מבין, הורים שיש להם כסף - - -

תמר אלמוג: בכל מעון יום יוצב שומר.

זבולון אורלב: מה אתם אומרים, הורים שיש להם כסף תהייה להם שמירה, להורים שאין כסף לא תהייה שמירה?

זבולון אורלב: זה מה שממשלת ישראל - -

תמר אלמוג: זה לא מה שאנחנו אומרים.

אורלי לוי אבקסיס: יש פה גם מנהלים.

זבולון אורלב: רגע רגע, פרה פרה.

תמר אלמוג: קודם כל, אדוני היושב ראש, ציינתי שהמשרד לא ערוך ולא מסוגל לפקח על כל סל שירותים נוסף שמקבלים.

זבולון אורלב: כשאת מקבלת דבר כזה לא מן הראוי לומר לה שאתם מעריכים שהורים רוצים העשרה חינוכית רחבה יותר, אבל תסבירו לנו מה קשור שמירה ב- 700 שקל.

תמר אלמוג: זה מגיע מדרישה של הורים, היו לי המון פניות מהורים בשאלה למה - - -

זבולון אורלב: ואם הורים יבקשו לסייד שוב את המעון אז יטילו עליהם?

זבולון אורלב: ואם הם יבקשו תאורה כזאת במקום הקיימת או להוסיף משהו אחר, גם אז יטילו את זה על ההורים?

תמר אלמוג: אני לא יכולה להתנגד לדרישה של הורים שיבקשו גם שומר במעון.

אורלי לוי אבקסיס: סבבה, בואו נפתח את זה לשוק החופשי.

אורלי לוי אבקסיס: למה אנחנו לא עושים את זה עם המעונות הפרטיים?

אורלי לוי אבקסיס: אם אתם נותנים כאן את הפתח במה הם שונים ממעון פרטי?

אורלי לוי אבקסיס: אם הם מוסיפים אקסטרות אז למעון פרטי שנותן אקסטרות.

אורלי לוי אבקסיס: שילכו ההורים לסבסד את הילד ולא לסבסד את המעון ולא ניתן העדפות למי שיש לו סמל מעון.

אורלי לוי אבקסיס: ברגע שאתם אפשרתם העדפה לקבוצה מסוימת על קבוצה אחרת הם צריך להכפיף את עצמם לסטנדרטים הקבועים כדי שלא תהייה איפה ואיפה ושלא יהיה מצב שזה שיש להם בכיס, תנו לי כיתות בתוך המעון שמוכר על ידי משרד התעשייה, המסחר והתעסוקה, לאלה מהילדים שלהורים שלהם יש, ותהיינה כיתות אחרות לילדים שלהוריהם אין.

אורלי לוי אבקסיס: כאן יוצרים את הפערים כבר מהגיל הרך וגם יהיה כתוב על אותו ילד 'אני ילד עני'.

אורלי לוי אבקסיס: זה משהו שאנחנו לא ניתן לו יד.

אורלי לוי אבקסיס: החוצפה, וסליחה שאני לוקחת כאן את זכות הדיבור כי אני שונאת שמשתמשים בי, הטענות היו בנוגע לחוק שנדון כאן שהתשלום לא יתגלגל על ההורים, חלילה וחס שלא ייוצר מצב שכאן ילדים מסוימים יהיו באיפה מול ילדים אחרים, מראש יהיו כי יש עלות לחוק הזה ומי שרוצה את הסטנדרטים יש עלויות ולמי שלא זה יתגלגל על ההורים.

אורלי לוי אבקסיס: באותו אופן אני אגיד לכם מה לעשות, דרך הנושא הזה אתם חוסמים את הגנים הפרטיים.

אורלי לוי אבקסיס: אנחנו עוצרים את החוק ואני בין אלה שעצרנו את החוק כי אני לא חושבת שזה צריך להתגלגל על ההורים.

אורלי לוי אבקסיס: עצרתם את החוק אבל יצרתם לעצמכם איזה מונופול כי במונופול הזה אתם יכולים לתת אקסטרות ואתם היחידים שתישארו עם הסמל מעון ועם סבסוד הממשלה.

אורלי לוי אבקסיס: אנחנו לא ניתן לזה יד, אתם גילתם כאן תרנגולת שמטילה ביצי זהב.

אורלי לוי אבקסיס: אני אומרת את זה כי אתם מנצלים את זה שיש לכם סבסוד, אתם מנצלים את העובדה שאתם נמצאים היום בתוך המערכת כמוגנים, כמי שמוכר, אבל דרך זה אתם בעצם מכניסים במינימום סטנדרט, סטנדרט אקסטרה ואומרים ההורים משלמים בנפרד.

אורלי לוי אבקסיס: אבל מה, נמשיך להיות מסובסדים בבסיס ולשם לא יכנסו הפרטיים.

אורלי לוי אבקסיס: אתם לא יכולים לשחק על הכול.

אורלי לוי אבקסיס: את יודעת מה?

אורלי לוי אבקסיס: – אני רוצה ללכת עכשיו במהלך אחר, לא רוצה לסבסד אתכם, לא רוצה שרק לכם יהיה סמל מעון.

אורלי לוי אבקסיס: אנחנו נסבסד את הילד ונקבע מחיר סטנדרטי מסוים ואנחנו נלך לפי הילד וייקח ההורה את הילד לאן שהוא ירצה לקחת, אתם לא תיהנו מכל הקופה.

אורלי לוי אבקסיס: לנעמ"ת היה את האינטגריטי לומר שחוזרים בהם, הם אמרו שהם הבינו מפניות ההורים ושהם חזרו בהם.

אורלי לוי אבקסיס: אני לא אתן יד לויצ"ו לעשות את המשחק הזה לחברי הכנסת ולא עם הורים שאין להם.

אורלי לוי אבקסיס: פה אנחנו נעמוד כחומה בצורה ואתם לא תשתמשו בנו.

אורלי לוי אבקסיס: נקודה.

מירלה גל: קודם כל אתם לא מסבסדים את הארגונים, אתם מסבסדים את הילדים.

אורלי לוי אבקסיס: את הארגונים, כי הם לא יכולים להגיע למעון פרטי.

מירלה גל: את הילדים.

מירלה גל: מה שאנחנו עושים אנחנו מאפשרים גם לילדים שנמצאים בסבסוד לקבל תוספות שהם לא - - -

אורלי לוי אבקסיס: ב- 500 שקל, ואם יש להם שני ילדים?

מירלה גל: סליחה, חברת הכנסת אורלי לוי אבקסיס, אמרתי בתחילת דבריי שבמקומות שהורים לא רוצים שהתכנית הזאת לא תיכנס היא לא תכנס, ואם "בית הכרם" לא תיכנס היא לא תיכנס.

אורלי לוי אבקסיס: אז למה לא מקבלים פה?

אורלי לוי אבקסיס: כי אתם לא מוכנים להוציא תוספת של כסף.

מירלה גל: חברת הכנסת לוי, למה את לא מסתכלת מהכיוון, אני באמת שואלת - - -

אורלי לוי אבקסיס: למה באתם וביקשתם מאיתנו?

אורלי לוי אבקסיס: כדי שהמחיר לא יתגלגל על ההורים אבל אתם מגלגלים כאן עלויות, ואת יודעת מה, זה אפילו לא כל הסטנדרט שביקשנו בחוק.

אורלי לוי אבקסיס: אנחנו לא כאן ניתן לזה יד.

מירלה גל: בהבדל מהחוק פה, החוק יחול על כולם והוא לא יהיה וולונטרי, לא יהיה מישהו שיוכל להגיד כן או לא.

מירלה גל: אנחנו אומרים שאיפה שיהיה מי שיאמר לא זה לא יהיה שם.

מירלה גל: אנחנו גם לא נוכל לסבסד את מספר הילדים שמדובר עליו אם החוק יחול על כולם.

מירלה גל: בתכנית שלנו מי שלא יכול לשלם, לא מי שלא רוצה ואמרתי מי שלא יכול - - -

אורלי לוי אבקסיס: יוציאו אותו מהכיתה.

מירלה גל: לא.

מירלה גל: לא נכון.

מירלה גל: אין מעונות ולא יהיו מעונות - - -

אורלי לוי אבקסיס: אבל אתם יוצרים מעונות טובים יותר ופחות טובים ברגע שאתם עושים את זה, אצלכם יש היררכיה, בתוך ויצ"ו יש "ויצו"ו" פלוס שמקבל אקסטרות מסוימות כי להורים שלהם יש כסף, ויש ויצ"ו מינוס.

מירלה גל: אנחנו יוצרים את האפשרות לילדים במעמד הביניים לקבל יותר, זה חטאנו וזה פשענו?

אורלי לוי אבקסיס: כן.

אורלי לוי אבקסיס: כשאתם לוקחים 500 שקל על מינהלה, אם אתם לוקחים 700 שקל עבור שמירה, אם אתם לוקחים למתנות וכיבוד למסיבות, סלחי לי, זה לא זה.

מירלה גל: מעון "בית הכרם" הוא מעון חריג, במרבית המעונות - - -

אורלי לוי אבקסיס: אז מה?

אורלי לוי אבקסיס: זה תחת הכובע שלכם, שתהייה אחריות.

מירלה גל: מה שאתם לא מבינים זה שחלק מהתשלומים שאתם רואים כאן בעבר זה היה נעשה דרך ועד ההורים והיום זה נעשה דרכנו.

תמר אלמוג: אני מבקשת להשלים את דברי בשתי נקודות, האחת לגבי האכיפה של המשרד.

תמר אלמוג: ציינתי שאין למשרד כלים ויכולת לאכוף כל סל נוסף בכל מעון ומעון, זה בלתי אפשרי.

תמר אלמוג: יחד עם זאת כדי למנוע מצבים שבהם הורים חלילה יופלו לרעה המשרד כן ערוך לטפל נקודתית בכל תלונה ותלונה.

תמר אלמוג: המשרד הגדיר את הנוהל באופן ברור ששומר ומאזן את זכויות ההורים כדי למנוע מצב של כפיה.

תמר אלמוג: בוועדות הקבלה נשמר בקפידה נוהל המשרד, בוועדת קבלה לקבלת הילדים על פי המדרג שנקבע.

אורלי לוי אבקסיס: איך את יכולה לדעת שאומרים לילד, יש לנו רשימה, איך את יודעת שאלה שנדחו הם אלה שסירבו לשלם את הכסף?

תמר אלמוג: וועדת הקבלה שבה יושב גם נציג שלנו וגם נציג הרווחה, הוועדה יושבת ורואה את כל הילדים שהגיעו למעון ונרשמו בתקופת ההרשמה המוצהרת, כולל כל הפרטים.

תמר אלמוג: הוועדה בוחנת את קבלתם על פי המדרג שנקבע.

תמר אלמוג: בנוהל הזה הנהגנו עוד הנחיה שמאפשרת זכות ערעור להורים, זאת אומרת שגם הורה שמקבל בסופו של דבר את התשובה, על בסיס החלטת הוועדה, שהוא לא התקבל למעון עומדת לו הזכות לערער ולבקש בדיקה חוזרת לקבלה למעון.

תמר אלמוג: בוודאי ובוודאי שתהליך הסינון לא מאפשר מצב שיהיה הורה שלא נרשם או לא התקבל למעון בגלל '"ויצו"ו" ועוד' וכדומה.

תמר אלמוג: לגבי ויצ"ו בית הכרם.

תמר אלמוג: המשרד יחיל גזרה שווה גם על המעון הזה, הוא באמת מעון ייחודי ושונה מבחינת המבנה הארגוני שלו, הקיפו וגודלו, אבל פה אני מצהירה ואומרת שאם יתברר למשרד שמבחינה משפטית המדיניות של הארגון יש בה כדי לפגוע בעיקרון השוויון, אנחנו ננחה - - -

זבולון אורלב: אני לא מבין, את אומרת אם, חשבתי שתגידי הואיל ושמעתי.

תמר אלמוג: מאחר ובשאר המעונות יש כלל אחיד שאומר או שכל המעון עובר לתכנית או כל המעון לא עובר לתכנית, נתקלו כאן בבעיה של מעון "בית הכרם" בגלל שהוא ייחודי ובגלל גודלו, אני אומרת בהצהרה שלאור מה שמתברר ולאור מה ששומעים - - -

אורלי לוי אבקסיס: יש שם חלק שעוברים לתכנית וחלק לא?

תמר אלמוג: יש שם הרבה כיתות ורצו להגיד שבכיתות מסוימות התכנית תחול ובכיתות אחרות לא, אני אומרת שמאחר וזה עלול לפגוע בעיקרון השוויון לכן נושא "ויצו"ו" בית הכרם יבחן שנית אם זה אפשרי או לא.

מירלה גל: אני אומרת את זה כאן מעל הבמה שאת לא צריכה לבחון כי במקום שיש סירוב זה לא יהיה.

מירלה גל: זה לא יהיה.

זבולון אורלב: מירלה, אנחנו מגיעים לדיון הזה, לפחות אני מגיע לדיון הזה אחרי שאני שומע דיון של בערך שבועיים, נדמה לי שגם את המכתב קיבלתי לפני עשרה ימים, אני מניח שגם פנו אליכם.

זבולון אורלב: אל תגידי לי שאת באת לדיון הזה ולא ידעת שיש הורים שמתקוממים, לא שהם מסרבים, הם מתקוממים נגד התכנית הזאת ב"בית הכרם"?

זבולון אורלב: רק בדיון הזה זה התברר לכם?

נעמי מורנו: אני מבקשת בדיון הזה להתייחס לעניין "בית הכרם" מאחר והדברים גם התגלגלו לפתחי ושמעתי את הדברים וקראתי את המכתבים ששלחתם וקיבלתם תגובות מכל מיני גורמים.

נעמי מורנו: התכניות השנה עדיין לא נסגרו, אני שמה לרגע בצד את השנה שעברה, כרגע אני מתייחסת לשנה הבאה, בנקודת הזמן הזאת אף מעון עוד לא יודע אם יש בו תכנית או אין לו תכנית.

נעמי מורנו: אתם יכולים אחר כך לומר, יושב ראש הוועדה בוודאי ייתן לכם את זכות הדיבור.

נעמי מורנו: אני רוצה לומר כאן באופן חד משמעי, בנקודת הזמן הזאת אנחנו רואים מי נרשם למעון, נתחיל את הליך וועדות קבלה, בתהליך וועדות קבלה רואים מי מתקבל למעון ורק אחרי שאנחנו רואים את כל התמונה כולה ורואים אם אין התנגדות הורים, אני אומרת שוב שמספיקה התנגדות של הורה אחד.

נעמי מורנו: אלו הנהלים - - -

אורלי לוי אבקסיס: בגלל זה מעון אחד, אבל הלחץ של הורים על אותו אחד שבגללו אתם אומרים אי אפשר כי יש התנגדות, אתם יודעים מה זה עושה לאותו הורה?

אורלי לוי אבקסיס: הוא מביא יום יום את הילד שלו לאותה מטפלת שהיא בחצי משרה בגללו.

נעמי מורנו: אם נוצר מצב לא נעים זה לא יהיה במעון הזה, אני אומרת חד משמעית.

נעמי מורנו: בכל מקרה אחר החלופה הקיימת במדינת ישראל היא שבמעונות היום, להוציא את מעונות הקיבוצים ושל הרשויות המקומיות ואחרות שגובים סכומים גובהים יותר ומקבלים סמל ממשרד התעשייה, המסחר והתעסוקה כחלק מהשיטה.

נעמי מורנו: אני רוצה רק לומר שזה קיים בהרבה מאוד מקומות אחרים וזה עלה כאן נקודתית כי אתם עם כל הכבוד הצפתם את זה בצורה מעולה, חזקה וברורה, אתם לא מעוניינים זה לא יהיה.

נעמי מורנו: זה לא יהיה בשום מקום בו תהייה התנגדות הורים וזה ברור.

נעמי מורנו: אני רוצה לומר שהחלופה הקיימת, וזה עלה במסמכים של מרכז מחקר ומידע של הכנסת היא חלופה של וועדי הורים בבוקר, את הזכרת את זה ורק ערבבת בין שתי הדוגמאות של בוקר וגבייה באמצעות הועד או לא.

נעמי מורנו: הגביה של הועד היא הרבה יותר לוחצת כאשר יש לחץ של הורים, כאשר יש לחץ של הורים באמצע היום אנחנו לא ממשיכים ולא יכולים להתערב כי זה ביניהם.

נעמי מורנו: מה שקורה זה שהתכנית נפסקת באמצע השנה כי חלק משלם וחלק לא משלם – אפרופו סבסוד צולב כן או לא.

נעמי מורנו: הבקרה הרבה יותר פחותה, כשאנחנו עושים אנחנו מבצעים בקרה וכשהספקים הם לא הספקים שלנו אין בקרה.

נעמי מורנו: זאת אומרת בכל הסיבות האפשרויות התכנית מזמינה יותר פיקוח, אנחנו מזמינים פיקוח ואנחנו כל הזמן מזמינים.

נעמי מורנו: אני הייתי שמחה יותר אם היה אפשר לפקח גם על המרכיבים האלה.

זבולון אורלב: תודה רבה.

זבולון אורלב: הגברת חנה איכילוב.

זבולון אורלב: מנכ"ל ארגון נשים ליברליות.

נעמי מורנו: אני רוצה לחדד את החלופות הקיימות.

חנה איכילוב: זה לא כשמו כן הוא, זה מה שהיה פעם הציונים הכלליים, זה נוסד על ידי שושנה פרסיס.

חנה איכילוב: שמעתי את כל הסיפור הזה של המעונות, אני רוצה לומר לכם שאני לא די, אני מאוד התרגזתי.

חנה איכילוב: יש לי מעון, אני נותנת כל יום בשר, אני לא זזה ממה שמשרד התעשייה, המסחר והתעסוקה.

חנה איכילוב: הבעיה נוצרת מכך שהמעונות הן מפלגתיות – זה הדבר הכי גרוע שיכול להיות כי זה תלוי בראש העיר, בראש המועצה, בראש המושבה ובראש איפה שאתם רוצים, ומכאן מתחיל כל הסיפור.

חנה איכילוב: השנה הייתה שנה נוראית, תמי כדאי שאת תקשיבי, נוראית.

חנה איכילוב: אני לא יודעת, החליפו חברת מחשבים, לא החליפו חברת מחשבים כן החליפו חברת מחשבים, אנחנו לא ראינו כסף.

זבולון אורלב: זה לא הדיון.

חנה איכילוב: זה כן הדיון כי בגלל זה שויצ"ו לוקחת יותר יש לה אפשרות כי יש יותר כסף בקופה, אני לא יכולתי לשלם משכורות, אני לא יכולתי לעמוד בזה.

חנה איכילוב: נוצר מצב כזה אתה מחפש כל מיני מקומות איך לעשות כסף.

חנה איכילוב: כשאני שומעת שיש כזו כיתה וכזו כיתה, והעבירו לכאן ולשם, אנחנו נולדו במדינה שויצ"ו הייתה תורמת במצוות, שנעמ"ת" הייתה תורמת במצוות, לא הייתה לוקחת.

מירלה גל: עדיין תורמת.

זבולון אורלב: מקיימת מצוות היחידה זו "אמונה".

חנה איכילוב: גם נכון.

חנה איכילוב: מה זה?

חנה איכילוב: מה קרה פה?

חנה איכילוב: אני פשוט לא מבינה.

חנה איכילוב: אני לא צעירה ואני עבדתי עם , תמיד עבדתי עם ציבור, נולדתי למשפחת איכילוב שבכנסת הראשונה והשנייה גם היינו ציבוריים, גם בעיריית תל אביב, גם היא קיבלה ממני הרבה מכתבים, מה קרה עם משרד העבודה?

חנה איכילוב: אף אחד לא מסבסד אותנו, מה אתם רוצים, אנחנו מלכ"ר מאיפה אתם רוצים שניקח כספים?

חנה איכילוב: אנחנו לא פשענו, אנחנו לא גנבנו - - -

זבולון אורלב: ולעניין התשלומים הנוספים שזה נושא הדיון.

חנה איכילוב: זה נכון שיש חגים ורוצים לקנות מתנות לילדים וגם לימי הולדת ולדברים אחרים, אני נתתי הוראה מפורשת, לנו אין שום עסק בעניין, שוועד ההורים יעשה אסיפת הורים, שיחליט כמה כסף צריך לקחת ואני יודעת שיש ילדים במעון מהרווחה שלא דרשו מהם בכלל.

חנה איכילוב: וועד ההורים סבסד אותם, וועד ההורים שילם עכשיו ואני סבסדתי עוד כסף כדי שהמטפלות שלנו כולן תיסענה לגליל לסוף שבוע.

חנה איכילוב: יש בעיה רצינית במעונות, לא יודעים לנהל את המעונות.

חנה איכילוב: המעונות צריכים לעבור למשרד החינוך.

חנה איכילוב: נקודה.

זבולון אורלב: תודה רבה.

חנה איכילוב: מיום שילד נולד הוא צריך להיות בהשגחה של משרד החינוך, המטפלות הן משהו קטסטרופאלי ושלא לדבר על המפקחות שאני בכלל לא יודעת מה הן למד,ו ואיך הן למדו, ואיפה הן למדו.

חנה איכילוב: זה לא צריך להיות מתחת למשרד התעשייה, מסחר ותעסוקה.

חנה איכילוב: תודה.

זבולון אורלב: גברת איכילוב אני מודה לך על הדברים רק שהפלגת הרבה מעל ומעבר.

זבולון אורלב: ההורים רצו להגיב.

זבולון אורלב: בבקשה גברת שרעבי.

רציתי לציין לגבי ילדים בני חצי שנה עד שלוש שנים שגובים את "מעון ועוד', זה לא בדיוק נכון, גובים גם מגילאי ארבע-חמש.

אם זה היום בפיקוח - -

אורלי לוי אבקסיס: באמת?

כן.

אני יודעת על ויצ"ו "בית הכרם", התשלום 'מעון ועוד' החליטו להוציא את זה, עד היום אנחנו היינו משלמים בין 500 ל- 700 עבור הועד לשנה.

אני הייתי כמה שנים בוועד, יש לי שלושה ילדים, עבור כל שקל היו נותנים פירוט, עכשיו בגלל ה"ועוד' אני משלמת 500 כול חודש - הנהלת המעון הציעה שגם לגילאי ארבע-חמש יהיה 'מעון ועוד' וגם שם יגבו את הכסף מההורים.

בויצ"ו "בית הכרם" זה מגיע עד לגיל ארבע-חמש לפני גן חובה.

בנוגע לטופסי הרישום שגברת אלמוג דיברה, אי אפשר להגיש טופסי רישום בלי חתימה על התחייבות על 'מעון ועוד'.

אם אני אגיש את הטופס בלי אז המנהלת אומרת במפורש "קחי את הטפסים שלך, שימי את הילד שלך במקום אחר".

אז אל תגידי לי שיש רשימה - - -

אורלי לוי אבקסיס: את מבינה, הם אפילו לא נכנסים לרשימה שאת רואה.

אורלי לוי אבקסיס: אם אתם לא תבטלו את "המעון ועד' הזה ותשמעו את הזעקה כאן הכול ייפול על המשרד שלכם.

אורלי לוי אבקסיס: לא יתכן, היא כהורה אומרת שאם היא לא מגישה את הטופס של 'המעון ועוד' היא בכלל לא נכנסת לרשימה ההמתנה.

תמר אלמוג: בשם מי את מדברת?

אני מדברת בשם עצמי, יש לי הוכחה על כך.

אני יודעת על הורים אחרים.

זבולון אורלב: תמר, אני קצת מוחה על ההערה שלך כשגברת שרעבי מעידה בפני וועדה ויש פרוטוקול, כאת אומרת שזה דברים בעלמה, זה לא פשוט.

אורלי לוי אבקסיס: לה אין מוסד שיכול להרוויח או להפסיד כסף מ'המעון ועוד' זה החשבון האישי שלה, אם היא אומרת לך שהיא הייתה שם ואמרו לה שבלי הטפסים, איזה אינטרס יש לה להגיד את זה אלא אם כן הכיס הפרטי-אישי שלה שממנו היא אמורה לדאוג גם לכלכלת המשפחה, גם לחינוך הילדים, נפגע בגלל זה ואז היא מאבדת את השירות שהמדינה יצרה כדי לעזור לאימהות העובדות.

אורלי לוי אבקסיס: את מבינה את האבסורד?

תמר אלמוג: התגובה שלי הייתה שאם עיקרון השוויון נפגע אז התכנית לא תהייה.

תמר אלמוג: עובדה שמעון ויצ"ו תלפיות הייתה התנגדות של אימא, התערבנו והתכנית ירדה.

תמר אלמוג: אלו הכללים.

יש לי שאלה אליך, למה כשפניתי אליך, נכון ואני אודה שפניתי בצורה אנונימית כי פחדתי שיעשו לי במעון צרות, אני שמתי את הילד שלי ופניתי למשרד התעשייה, המסחר והתעסוקה בצורה אנונימית.

היום אני כן אומרת שפניתי כי אני לא לבד, ראיתי שיש עוד הורים, אבל הורים סתמו את הפה, כולם הלכו בשקט במסדרונות וניסיתי להוציא מההורים את דעתם, האם הם מתנגדים או לא מתנגדים, התשובה הייתה "אל תדברי איתי, אל דברי איתי" – פחדו, בשנה שעברה הייתה אווירת פחד במעון.

היום הצלחתי לגייס כמה הורים והקמנו קבוצה וראינו הוכחות של 60-70 הורים, לצערנו לא מוכנים להיחשף, זה נשאר אצלנו ואולי בבית משפט יחשפו, צריך לחשוף, הורים מפחדים מהדבר הזה.

אורלי לוי אבקסיס: באותו מוסד.

אז פניתי.

זבולון אורלב: עידו אני יכול לראות את הרשימה הזאת?

מירלה גל: אף ילד לא בן ערובה אצלנו.

אורלי לוי אבקסיס: בכל מוסד שהוא נמצא כשהורה חושש שהוא יהיה בן ערובה כשהוא לא מיישר קו עם ההנהלה או הגננת, עם אותם אנשים.

אורלי לוי אבקסיס: יש לי שלושה ילדים, אספר לך משהו.

אורלי לוי אבקסיס: התכוונו התלונן על גננת מסוימת, היינו צריכים ללכת חפויי ראש, ואני הייתי צריכה בפחד לבוא ולעשות ביקורות פתע בגן, את יודעת מה?

אורלי לוי אבקסיס: – גם גילתי דברים שלא נעמו לי והצטערתי שנחשפתי אליהם כי הבנתי איך זה מתנהל.

אורלי לוי אבקסיס: אנחנו היינו הורים חזקים וניהלו מאבק עד סופו של עניין והיו כמה הורים שסירבו מפחד, הילד שלי שם.

אורלי לוי אבקסיס: ההורים האלה שלא נתנו יד באותו מאבק הם היו הילדים האוהבים על הגננת, הם היו הילדים שקיבלו את התפקידים הראשיים.

אורלי לוי אבקסיס: יותר מזה, כשהילדים שלהם היו מגיעים הגננת הייתה שרה להם "הילדה הכי יפה בגן" מול כל הילדים האחרים שמגיעים.

אורלי לוי אבקסיס: זה פשוט לא נורמאלי, היא שרה לילדה "הילדה הכי יפה בגן" כי האימא שלה יישרה קו עם הגננת.

אורלי לוי אבקסיס: זה משהו פסול שחייבים לעצור אותו.

מירלה גל: חברת הכנסת לוי, אנחנו לא החלנו את התכנית במקומות שהורים לא רצו לקיים אותה, והיא גם לא תתקיים "בבית הכרם".

יש לי שאלה עקרונית, למה עד היום הוראת הקבע שלי מופעלת בסכום של 500 שקלים בחודש?

אם אני התנגדתי למה?

מירלה גל: אני אומרת שבשנת תשע"ב מי שנרשם ובמקומות שהורים לא רוצים התכנית לא תתקיים, גם "בבית הכרם" היא לא תוחל.

למה אני עדיין משלמת אם התנגדתי?

מירלה גל: חברים יקרים, ישנה מדיניות ברורה של ארגון, ויצ"ו שלא מחילה את התכנית במקום שהורים לא רוצים.

מירלה גל: אני יכולה לתת לכם עדויות על השנה הקודמת שלא פתחנו 'מעון ועוד' במקומות שלא רצו ולא היה שום לחץ על ההורים, זה לא תנאי בקבלה, ועדות הקבלה בכלל לא יודעות - -

זבולון אורלב: חברים אנחנו חוזרים על עצמנו.

זבולון אורלב: אנחנו מתחילים ללעוס את אותו דבר שוב ושב.

זבולון אורלב: שרית בבקשה רצית להוסיף.

שרית אשכנזי: כן.

שרית אשכנזי: קודם כל אנחנו מאוד אוהבים את ויצ"ו ואנחנו שולחים את הילדים שלנו למקום שאנחנו חושבים שהוא הטוב ביותר מבין האפשרויות שיש שלנו, המטפלות הן הטובות ביותר והתנאים שבהם הן עובדות זה נושא לדיון אחר.

שרית אשכנזי: אני מבקשת לומר כמה דברים, ראשית אם זה באמת היה יוצא מתום לב כל הטפסים לא היו חלק מטופסי הרישום, היינו רושמים את הילדים שלנו ובתחילת השנה היו מביאים לנו איזה פתרון של תכנית נוספת ואולי היו משכנעים אותנו, יכול להיות שחלק היו אומרים כן או חלק לא.

שרית אשכנזי: זה לא היה צריך להיות חלק מטופסי ההרשמה כי ברגע שזה חלק מטופסי ההרשמה בעצם אמרת לנו עכשיו אתה תתבשל במיץ של עצמך, סליחה על הביטוי.

שרית אשכנזי: הלחץ שמסתובב במסדרונות הוא בלתי אפשרי.

שרית אשכנזי: אני מבקשת לומר עוד משהו, זה פלא שכאן מהורי "ויצו"ו" "בית הכרם" ההתמרדות הזאת, אני משוכנעת למרות שלא בדקתי, אני משוכנעת שאנחנו קול של הרבה מאוד אנשים שמתביישים, שלא יכולים כי לדרוש מהורה באזור פיתוח 100 שקלים בחודש זה כמו לדרוש מאיתנו יותר מ- 500 שקלים בחודש.

שרית אשכנזי: אני משוכנעת שדווקא האנשים שהכי הכי קשה להם שצריכים ללכת לרווחה לבקש הנחות, דווקא הם יתביישו.

שרית אשכנזי: אני משוכנעת שהרבה מאוד אנשים השנה התביישו.

שרית אשכנזי: אני יודעת שגם "בית הכרם" היום היא לא בדיוק מה שהיא הייתה בשנות החמישים.

שרית אשכנזי: אמרנו, אנחנו עובדי המגזר הציבורי, לא רוצים להיות מסובסדים, תנו לחיות בכבוד, לא רוצים להיות מסובסדים, תנו לשלם את מה שאנחנו צריכים ולא יותר מזה.

שרית אשכנזי: התכנית היא מעולה, ויצ"ו "בית הכרם" הוא המעון הכי טוב בארץ, למה דווקא שם צריך לשים עוד ועוד ועוד?

אורלי לוי אבקסיס: כי אולי יש לכם יכולת?

זבולון אורלב: עידו נווה משפט אחרון.

עידו נווה: העניין הזה מויצ"ו טוענים שזה נקודתי.

עידו נווה: זה לא נקודתי ויש רשימה של עוד הרבה מעונות של ויצ"ו שהתכנית הזאת הולכת להתקיים.

עידו נווה: לדעתי הדבר הזה הוא פתח לכל כך הרבה חולות רעות.

עידו נווה: לדעתי לא צריך לתקן נקודתית אלא לעקור את זה מהשורש עכשיו.

עידו נווה: זה הולך לכיוונים מאוד רעים.

זבולון אורלב: אני רוצה לסכם את הדיון ולומר כפי שאני מבין את עמדתם של חבריי חברי הכנסת מציעי ההצעה לסדר היום בשבוע שעבר, עמדתי היא גם קודם שקבענו את הדיון לסדר.

זבולון אורלב: דעתנו מאוד מאוד שוללת קיום תכנית פרטית בתוך מעונות ציבוריים עשה תכנית הפרטית אינה בפיקוח.

זבולון אורלב: אף שיש הנחיות לחריגה מסל שירותים בפועל מתברר שלמשרד התעשייה, המסחר והתעסוקה אין פיקוח על התעריף וגם לא על התכנים.

זבולון אורלב: הוועדה שוללת קיום תכנית פרטית ללא הנחיות וללא פיקוח מפני שהתכנית הזאת מפירה בעליל את עיקרון השוויון ומעמידה הורים בפני מציאות בה הם מרגישים שאין להם את החופש האמיתי לבחור את התכנית הראויה לילדיהם.

זבולון אורלב: הוועדה גם רשמה לפניה שלאור הבעיות האלה ארגון נעמ"ת וארגון "אמונה" הודיעו לוועדה שהם לא יפעילו, ארגון "אמונה" גם לא הפעילה ונעמ"ת הודיע שלא תפעיל את התכניות האלה.

זבולון אורלב: הוועדה מבקשת בשלב זה להקפיא את התכניות הפרטיות במעונות עד אשר משרד התעשייה, המסחר והתעסוקה יציג בפני הוועדה נהלים מפורטים ומפורשים, ובכללם גם איסור מוחלט לקשור את הרישום למעון יחד עם הצעה להשתתף בתכניות פרטיות של העשרה נוספת.

זבולון אורלב: אם לא הבנת נכון, אנחנו מבקשים להקפיא את כל התכניות האלה עד אשר משרד התעשייה, מסחר ותעסוקה יציג בפני הוועדה את ההערכות שלו שתפרט בחידוד את הנהלים, כולל גם פיקוח על התעריף ועל התכנים.

זבולון אורלב: תודה רבה, הישיבה נעולה.